title: Ilse Aichinger

text: Aichingerin ensimmäinen romaani oli "Das vierte Tor". Hän oli Gruppe 47 -ryhmän jäsen ja sai sen kirjallisuuspalkinnon vuonna 1952. Hänen tunnetuimpien teostensa joukkoon lukeutuu "Der Gefesselte" (1953). Hänelle myönnettiin mm. Nelly Sachs -palkinto 1971, Franz Kafka -palkinto 1983 ja Suuri Itävallan valtionpalkinto () 1995.


title: Ilse Aichinger

text: Aichinger oli naimisissa saksalaisen kirjailija Günter Eichin kanssa.


title: Juhani Aaltola

text: Juhani Aaltola (s. 1942) on suomalainen yhteiskuntatieteiden tohtori ja Chydenius-instituutin emeritusprofessori. Juhani Aaltola on osallistunut yhteiskunnalliseen ja kasvatuksesta käytävään keskusteluun korostaen opettajan tehtävää yhteiskunnallisena vaikuttajana. Aaltola siirtyi eläkkeelle vuonna 2005.


title: Bonita Pietila

text: Bonita ”Bonnie” Pietila (s. 1953) on amerikansuomalainen tuottaja, joka on toiminut vuosina 1989–2006 "Simpsonit"-animaatiosarjan roolittajana ("casting director") ja vuosina 1999–2015 yhtenä sarjan tuottajista. Hän vastasi sarjan ääninäyttelijöiden roolituksista.


title: Bonita Pietila

text: Pietila on palkittu Emmy-palkinnolla vuosina 1998, 2000 ja 2001. Emmy-palkintoehdokkaana hän on ollut vuosina 2002 ja 1999. Suomi-Seura valitsi hänet vuoden 2014 ulkosuomalaiseksi.


title: Bonita Pietila

text: Bonita Pietila syntyi ja kasvoi Michiganin suomalaisalueella Upper Peninsulalla Gwinnissä. Hänen isovanhempansa olivat tulleet Yhdysvaltoihin siirtolaisina Teuvalta Suomesta ja hänen vanhempansa olivat ensimmäisen polven amerikansuomalaisia.


title: Bonita Pietila

text: Pietila opiskeli Michigan State Universityssa ja aloitti siellä uransa konserttipromoottorina. Sieltä hän muutti 1980-luvun puolivälissä Los Angelesiin, jossa hänestä tuli agentti. Pietila vastasi roolituksesta vuonna 1986 elokuvassa "Texasin moottorisahamurhaaja 2" ja seuraavana vuonna elokuvassa "Kolmannen korvapuusti". Hänen uransa lähti kunnolla nousuun, kun hän sai työtä "The Tracey Ullman Show’sta" vuonna 1987. Eräänä päivänä, ilmeisesti alkuvuodesta 1987, hieman ennen Simpsonien ensiesiintymistä piirtäjä Matt Groening soitti Pietilalle ja kysyi, tekisikö hän roolituksia sarjaan tulevaan piirrettyyn sketsiin. Groening selitti hahmot, ja Pietila ilmoitti tietävänsä sopivia näyttelijöitä: Yeardley Smithin, jonka hän oli nähnyt teatterinäytelmissä, ja Nancy Cartwrightin, jonka oli hänen tuttunsa parin vuoden takaa. Lisäksi Pietila otti Homer Simpsonin ääneksi Dan Castellanetan ja Marge Simpsonin ääneksi Julie Kavnerin


title: Bonita Pietila

text: Pietila työskenteli "Simpsoneissa" 26. tuotantokauteen asti, 602 jakson verran. Hän jäi eläkkeelle vuonna 2015.


title: Bonita Pietila

text: Pietilan ansiosta Simpsoneissa on ollut mukana myös Suomea ja suomalaisuutta koskevia vitsejä. Jaksoissa on myös ollut viittauksia Pietilaan itseensä: 9. tuotantokauden jakson ”Valmentajan poika” lopputeksteissä hän on yksi Homerin "erottamista" työntekijöistä ja 15. tuotantokauden jakson ”Välkky ja välkympi” lopputekstien aikana vierasääni Simon Cowell pilkkaa Pietilan nimen kohdalla jakson huonoa roolitusta.


title: Bonita Pietila

text: Casting Director:


title: Bonita Pietila

text: Tuottaja:


title: Bonita Pietila

text: Casting Department:


title: Bonita Pietila

text: Muita töitä:


title: The Sims: House Party

text: The Sims: House Party on "The Sims" -pelisarjan toinen lisäosa. Se julkaistiin 28. maaliskuuta 2001.


title: The Sims: House Party

text: Peli tuo mukanaan juhla-aiheisia vaatteita ja tavaroita, kuten tanssilattian. Pelaajalla on mahdollisuus järjestää muun muassa koti- tai rantabileet. Simit voivat soittaa erityyppisiä musiikkikappaleita vierailleen.


title: William Asher

text: William Asher (8. elokuuta 1921 – 16. heinäkuuta 2012) oli yhdysvaltalainen ohjaaja, tuottaja ja käsikirjoittaja. New Yorkissa syntyneen Asherin vanhemmat olivat näyttelijä Lillian Bonner ja elokuvatuottaja Ephraim M. Asher.


title: William Asher

text: Asher on ohjannut varsinkin televisiosarjojen jaksoja, yhtenä tunnetuimmista esimerkeistä 110 jaksoa "I Love Lucya". Hän oli "Vaimoni on noita" -sarjan tuottaja, ohjasi useita sen jaksoja ja oli myös naimisissa sen päätähden Elizabeth Montgomeryn kanssa. Elokuvaohjauksia ovat "Seksiä ja muskeleita" (1964), "Bikini Beach" (1964) ja "Beach Blanket Bingo" (1965).


title: William Asher

text: Asherille myönnettiin vuonna 1966 Emmy-palkinto ohjaustyöstä sarjassa "Vaimoni on noita".


title: William Asher

text: Asherilla oli neljä vaimoa, ja hänellä on lapsia:


title: Roy Bhaskar

text: Ram Roy Bhaskar (15. toukokuuta 1944 Lontoo – 19. marraskuuta 2014 Leeds) oli brittiläinen filosofi, joka keskittyi yhteiskuntatieteiden filosofiaan ja tieteenfilosofiaan. Hänet tunnettiin ennen kaikkea kriittisen realismin kannattajana.


title: Roy Bhaskar

text: Bhaskar opiskeli Oxfordin yliopiston Balliol Collegessa. Hän oli Rom Harrén oppilas. Bhaskar opetti Oxfordin, Edinburghin ja Sussexin yliopistoissa sekä Lontoon City Universityssa. Hänen puolisonsa oli vuodesta 1971 lähtien sosialisti ja feministi Hilary Wainwright.


title: Roy Bhaskar

text: Bhaskar ei kutsunut kriittistä realismiaan alun perin tällä nimellä. Se alkoi ”transsendentaalisena realismina” teoksessa "A Realist Theory of Science" (1975) ja laajeni myöhemmin yhteiskuntatieteisiin ”kriittisenä naturalismina” teoksessa "The Possibility of Naturalism" (1978). Termi ”kriittinen realismi” on muiden tekemä yhdistelmä näistä termeistä.


title: Roy Bhaskar

text: Bhaskar kuoli kotonaan Leedsissä 19. marraskuuta 2014.


title: Filosofia.fi

text: Filosofia.fi on suomalainen filosofian internet-portaali. Sivusto toimii uutiskanavana, väylänä internetin filosofisiin aineistoihin, johdatuksena suomalaisen filosofian historiaan sekä digitaalisena arkistona. Portaalin palvelee sekä tutkijoita että filosofiasta kiinnostunutta yleisöä. Sivuston arkistoon digitoidaan tekstejä ja kirjoja suomalaisen filosofian historiasta. Sivuilla ylläpidetään myös filosofian sanakirjaa ja linkkihakemistoa. Sivusto avattiin vuonna 2007 ja sitä ylläpitää "Niin & näin" -lehti sekä Åbo Akademin filosofian oppiaine.


title: Filosofia.fi

text: Sivuston arkisto sisältää muun muassa suomalaisia väitöskirjoja Turun Akatemian ajalta 1640–1828 yhteistyössä Åbo Akademin kirjaston kanssa. Digitoitaviin teoksiin sisältyy asiasanaluettelo ja tiivistelmä suomeksi, ruotsiksi ja englanniksi. Väitöskirjoista suurin osa on latinankielisiä, ja kokoelman on toivottu kiinnostavan latinankielen tutkijoita ja harrastajia. Vanhoja Akatemian väitöskirjoja on myös tarkoitus kääntää suomeksi. Arkistoon on digitoitu muun muassa "Finsk Tidskrift" -lehden vanhoja artikkeleita sekä Rolf Lagerborgin ja Edvard Westermarckin arkistoaineistoja, kuten heidän Åbo Akademin kirjastossa säilytettävä kirjeenvaihtonsa. Arkistossa on myös muun muassa ensimmäiset suomenkieliset filosofian väitöskirjat 1800-luvulta sekä teoksia Thiodolf Reinilta, Wilhelm Bolinilta, J. J. F. Peranderilta ja Z. J. Clevelta. Suomalaisten filosofian väitöskirjojen luettelo sisältää väitöskirjat vuodesta 1828 nykyaikaan.


title: Filosofia.fi

text: Sivuilta löytyy linkkikokoelma filosofian verkkosivuista eri kielillä. Filosofian klassikoiden sähköisten kirjojen linkkikokoelma on erityisen laaja. Suomalaiset asiantuntijat laativat sivulle uusista artikkeleista toimitettavan Logos-tietosanakirjan, joka esittelee filosofeja, teoksia, käsitteitä ja filosofisia aiheita. Portaalin ruotsinkielinen osio sisältää myös filosofisen sanakirjan, jonka ovat koonneet Martin Nybom ja Göran Torrkulla Åbo Akademista.


title: Filosofia.fi

text: Portaalihankkeen perustamisesta on ollut päävastuussa filosofinen "Niin & näin" -aikakauslehti, jota julkaisee tamperelainen Eurooppalaisen filosofian seura ry. Ruotsinkielisestä osiosta ja ruotsinkielisten sisältöjen hankkimisesta on vastannut portaalin toinen tuottaja, filosofian oppiaine Åbo Akademissa. Hankkeen suunnittelu käynnistyi vuonna 2004 ja Åbo Akademi liittyi yhteistyökumppaniksi vuonna 2006. Sivuston päätoimittaja on tutkija ja toimittaja Tuukka Tomperi Tampereen yliopistosta. Ruotsinkielisen puolen päätoimittaja on tutkija Yrsa Neuman.


title: Filosofia.fi

text: Portaalin tuottamista ovat tukeneet Jenny ja Antti Wihurin rahasto, Suomen Kulttuurirahasto ja Opetusministeriön kulttuurin tietoyhteiskuntahanke sekä ruotsinkielisen osion tuottamista Stiftelsen för Åbo Akademi, Svenska kulturfonden ja Otto A. Malms donationsfond. Henkilökohtaisia työskentelyapurahoja ovat myöntäneet Tiedonjulkistamisen neuvottelukunta ja Suomen tiedetoimittajien liitto.


title: Bernard Fox

text: Bernard M. Fox (synt. Lawson; 11. toukokuuta 1927 Port Talbot, Wales – 14. joulukuuta 2016 Van Nuys, Kalifornia, Yhdysvallat) oli brittiläinen näyttelijä. Hän syntyi Walesissa näyttelijävanhemmille.


title: Bernard Fox

text: Foxilla oli roolit kahdessa Titanicin kohtaloa käsittelevässä elokuvissa: "Titanicin kohtalonyössä" vuonna 1958 ja "Titanicissa" vuonna 1997. Muihin merkittäviin elokuviin, joissa Fox esiintyi, lukeutuvat "Nuo välkyt dekkarit hiipivän aaveen jäljillä" vuodelta 1981 ja "Muumio" vuodelta 1999. Hän oli lisäksi ääninäyttelijänä Disneyn piirroselokuvissa "Pelastuspartio Bernard ja Bianca" (1977) ja "Bernard ja Bianca Australiassa" (1990).


title: Bernard Fox

text: Foxin tunnetuin televisiorooli oli sarjassa "Vaimoni on noita". Sen ulkopuolella hän esiintyi mm. "The Andy Griffith Show’ssa" ja "M*A*S*Hissa". Hänellä ei ollut sukulaisuutta kahteen muuhun kuuluisaan näyttelijä-Foxiin, Jamesiin ja Edwardiin. Hänellä oli isosisko Mavis, ja hän oli naimisissa vaimonsa Jacquelinen kanssa vuodesta 1961. Heillä oli kaksi lasta.


title: Kabotaasi

text: Kabotaasilla tarkoitetaan tavaraliikenteessä maan sisäistä kuljetusta toiseen maahan rekisteröidyllä kulkuneuvolla. Euroopan Unionin jäsenmaiden ja ETA-maiden kuljetusliikkeillä on kabotaasioikeus eli ne voivat hoitaa jäsenmaiden sisäisiä kuljetuksia kunkin maan omien kuljetusliikkeiden tavoin. Kabotaasin etuna kuljetusliikkeille on se, että paluumatkoja ei tarvitse tehdä tyhjällä autolla.


title: Kabotaasi

text: Suomen ja EU:n kabotaasimääräyksissä on eroja. Suomessa kabotaasia saa harjoittaa vain väliaikaisesti, mikä tarkoittaa enintään kymmentä kuljetusta kolmen kuukauden aikana samalla autolla. Lisäksi kabotaasikuljetuksena pidetään kansallisten määritelmien mukaan jokaista kuorman purkua. Toukokuussa 2010 säädettyjen EU-käytänteiden mukaan tällaisia osakuormia ei erotella, vaan kuljetus lasketaan yhdeksi kuormaksi, vaikka sitä vietäisiin eri paikkoihin. Euroopan komissio katsoi Suomen kabotaasimääritelmän ja väliaikaisuuden vaatimuksen olevan EU:n säännösten vastaisia. EU uhkasi haastavansa Suomen EU:n tuomioistuimeen, jos Suomi ei muuta säännöksiään. Niinpä Suomen hallitus esitti joulukuussa 2015, että Suomen lainsäädännöstä kumottaisiin kabotaasia koskevat kansalliset määritelmät.


title: Kabotaasi

text: Uusi "Laki liikenteen palveluista" säädettiin alkuvuonna 2017, ja se tulee kokonaisuudessaan voimaan 1. heinäkuuta 2018. Osittain se tulee voimaan jo 1. lokakuuta 2017 ja 1. tammikuuta 2018.


title: Jenny McCarthy

text: Jennifer ”Jenny” McCarthy (s. 1. marraskuuta 1972 Chicago, Illinois) on yhdysvaltalainen näyttelijä, malli, koomikko ja kirjailija. Hän oli Playboyn vuoden 1994 Playmate of the Year.


title: Jenny McCarthy

text: McCarthyn näyttelijänura alkoi pian sen jälkeen, kun hän oli saavuttanut äkillisen suurmenestyksen mallina. Hän on näytellyt muun muassa elokuvissa "Sekopallo" (1998), "Timanttivaari" (1999), "Scream 3" (2000) ja "Scary Movie 3" (2003). Hänet tunnetaan myös televisiosta sekä roolistaan Tanya Adamsina "" -pelissä.


title: Jenny McCarthy

text: McCarthy avioitui vuonna 1999 John Mallory Asherin kanssa, mutta he ovat eläneet erillään vuodesta 2005. Heillä on vuonna 2002 syntynyt autismia sairastava poika. Jenny McCarthy on asunut Los Angelesissa vuodesta 2007 lähtien.


title: Jenny McCarthy

text: Vuonna 2005 McCarthy alkoi seurustella näyttelijä Jim Carreyn kanssa. Pari julkisti suhteensa kesäkuussa 2006 "The Ellen DeGeneres Show’ssa". Suhde kuitenkin päättyi 7. huhtikuuta 2010. Pari ilmoitti asiasta Twitterissä. Vuonna 2014 McCarthy avioitui Donnie Wahlbergin kanssa.


title: Jenny McCarthy

text: Jenny McCarthy on kirjoittanut kolme huumoripitoista kirjaa: "Belly Laughs: The Naked Truth About Pregnancy and Childbirth", "Baby Laughs: The Naked Truth About the First Year of Mommyhood" ja "Life Laughs: The Naked Truth About Motherhood, Marriage, and Moving On". Vuonna 2007 hän julkaisi omiin kokemuksiinsa pohjautuvan kirjan "Louder Than Words – A Mother’s Journey in Healing Autism", jossa hän kertoo poikansa autismista ja sen hoidosta. Vuonna 2008 julkaistiin hänen kirjansa "Mother Warriors".


title: Jenny McCarthy

text: Vuonna 2013 hän toimi panelistina "The View" -keskusteluohjelmassa.


title: Iran Shipping Lines

text: Islamic Republic of Iran Shipping Lines (IRISL Group) on iranilainen laivayhtiö, jonka laivastoon kuuluu 115 valtamerilaivaa, joiden yhteinen kantavuus on 3,3 miljoonaa tonnia. Yhtiö omistaa laivoista 87 ja loput 28 laivaa omistavat tytäryhtiöt kuten Khazar Shipping, Valfajr ja Iran-India Shipping Companies. Laivojen miehistönä on 6 000 iranilaista; lukuun sisältyvät maissa oleva henkilöstö, päälliköt, kansi- ja konepäällystö sekä matruusit ja alipäällystö, jotka työskentelevät Iranin lipun alla Kaspianmerellä, Persianlahdella, kansainvälisillä vesillä ja eri satamissa maailmalla.


title: Iran Shipping Lines

text: IRISL aloitti toimintansa vuonna 1967 nimellä Aria Shipping. Yhtiöllä oli kaksi pientä Persianlahdella liikennöivää laivaa kantavuudeltaan 1 000 ja 1 550 tonnia sekä neljä valtamerilaivaa nimeltään "Aria Sep", "Aria Far", "Aria Naz" ja "Aria Gaam". Valtamerilaivojen yhteinen kantavuusn oli 61 252 tonnia ja ne liikennöivät Persianlahdelta Eurooppaan, Aasiaan ja Amerikkaan. Vuoden 1978 lopulla Aria Shippingillä oli 42 laivaa, joiden yhteinen kantavuus oli 525 000 tonnia, mikä todisti yhtiön suorittamien merikuljetusten kasvua ja yhtiön merkitystä Iranin taloudelle.


title: Iran Shipping Lines

text: Islamilaisen vallankumouksen jälkeen taloudellinen ja poliittinen tilanne muuttui ja 5. tammikuuta 1979 viranomaiset nimesivät Aria Shippingin uudelleen, jolloin nimeksi tuli Islamic Republic of Iran Shipping Lines. Samassa yhteydessä yhtiö liitettiin kauppaministeriön alaisuuteen.


title: Iran Shipping Lines

text: Kansainvälisellä merenkulkujärjestöllä (IMO) on 140 jäsenvaltiota, joista Iran kuuluu kahdenkymmenen suurimman joukkoon.


title: Iran Shipping Lines

text: Neuvottelut kuuden 75 000 tonnin Panamax-irtolastilaivan ja kymmenen 53 000 tonnin Handymax-irtolastilaivan rakentamisesta on saatettu loppuun. Iranilaisten Iran Shipbuilding & Offshore Industries Complex Co. ja SADRA telakoiden kanssa käydyissä neuvotteluissa sovittiin kaupan hinnaksi yli 600 miljoonaa dollaria.


title: Iran Shipping Lines

text: Kotimaisen teollisuuden tukemiseksi myös kontit valmistetaan Iranissa. Vuonna 2001 solmittiin ensimmäinen tällainen sopimus, joka koski 5 000 TEU konttien valmistamista, ja jonka arvo oli 10 miljoonaa dollaria. Sitä paitsi myös 70 prosenttia laivojen tarvitsemista voiteluaineista on hankittu kotimaasta. Voiteluaineita ovat toimittaneet Pars Oil Company ja Behran Oil.


title: Iran Shipping Lines

text: Merikuljetukset ovat osa kuljetusketjua, johon liittyvät myös satamat, tiet ja rautatiet. Siksi Iranin satama- ja merenkulkuhallinto sopi myöntävänsä konttiterminaalien hoidon IRISL:n tytäryhtiölle (IRISL Port) vuonna 2003 Bandar Khorramshahrin ja 2004 Bandar Imam Khomeinin satamissa. Lisäksi Iranin rautateiden kanssa tehdyn sopimuksen mukaan se aloittaa konttien kuljetukset Iranin eteläisistä satamista sisämaan tärkeille liikennepaikoille. Nämä toimenpiteet kävivät yksiin hallituksen pitkän ajan tavoitteiden kanssa, sillä se halusi kehittää tavaroiden kulkua ja aktivoida pohjois-etelä suuntaista kulkuväylää. Nykyään kaikki satamaterminaalit ovat yksityisten yritysten hoidossa.


title: Iran Shipping Lines

text: Lokakuussa 2006 perustettiin Iranin eteläisessä satamakaupungissa Bandar Abbasissa uusi yritys korjaamaan erityyppisiä valtamerilaivoja. Tämä yritys, Bandar Abbas Pars Ship Repairing Company on IRISL:n ja Iran Shipbuilding & Offshore Company of Iranin yhteisyritys. Telakka pystyy toteuttamaan suurten, aina 500 000 tonnin kokoisten laivojen huoltotöitä.


title: Iran Shipping Lines

text: IRISL:n johtajan mukaan Iranin tarvitsee hankkia tai rakentaa 40 laivaa vuoteen 2009 mennessä.


title: Iran Shipping Lines

text: Yhtiön kannattavuus on parantunut huolimatta valtion tukiaisten poistamisesta. Kannattavuutta ovat parantaneet kustannusten hallinta ja hyvin suunniteltu huoltostrategia. Niinpä yhtiö, jonka tulos vuonna 1999 oli 15 miljoonaa dollaria tappiolla, on kääntänyt tuloksensa 150 miljoonaa dollaria voitolliseksi tilikaudella 2003–2004. Iranin perustuslain 44(C) artiklan mukaan IRISL on valmis yksityistettäväksi.


title: Ällitälli

text: Ällitälli oli Yleisradion vuonna 1971 esittämä sketsiviihdeohjelma, jonka pääosissa olivat Heikki Kinnunen ja Leo Lastumäki. He jatkoivat tämän jälkeen yhteistyötä erilaisissa viihdesarjoissa aina vuoteen 1976 saakka. Alun perin ohjelmasta suunniteltiin musiikkiohjelmaa, jota Kinnunen olisi juontanut Lasse Mårtensonin kanssa. Tämä ajatus kuitenkin kariutui Mårtensonin tuntemukseen, että hän on enemmän muusikko kuin näyttelijä. Toiseksi esiintyjäksi löydettiin "Ilkamat"-sarjassa hieman aiemmin läpimurtonsa tehnyt Lastumäki. Muut näyttelijät sarjassa olivat muun muassa Pirjo Viitanen ja Olavi Ahonen, minkä lisäksi jokaisessa jaksossa oli vieraileva laulaja. "Ällitälliä" tehtiin 16 jaksoa, joista 13 oli mustavalkoisia ja kolme värillisiä.


title: Ällitälli

text: Ällitällin ohjasivat ja tuottivat Pertti Reponen ja Vesa Nuotio. Käsikirjoittajina toimivat heidän lisäkseen Kari Kyrönseppä (salanimellä Erkki Tolkku), Raimo Meltti ja pakinoitsija Jouni Lompolo (salanimellä Laina Pultti). Nuotion mukaan yksi sarjan innoittajista oli vuosina 1968–1969 tehty brittiläinen televisiosarja "Broaden Your Mind". Ällitällin kymmenennestä jaksosta muokattu kansainvälinen versio voitti pronssiruusun Montreux'n Kultainen ruusu-kilpailussa vuonna 1972. Tämän jakson musiikkivieraana oli M. A. Numminen, joka esitti oman tulkintansa Giuseppe Verdin aariasta La donna è mobile. Montreux'n palkinnon jälkeen sarjaa myytiin myös ulkomaille.


title: Sandra Gould

text: Sandra Gould (23. heinäkuuta 1916 – 20. heinäkuuta 1999) oli yhdysvaltalainen näyttelijä.


title: Sandra Gould

text: Gould syntyi Brooklynissä, New Yorkissa. Hänellä oli sivuosia lukuisissa elokuvissa 1940-luvulta lähtien. Parhaiten hänet muistetaan Gladys Kravitzin roolista sarjassa "Vaimoni on noita", joka pyöri vuoteen 1972 saakka. Hän vieraili myös useissa muissa televisiosarjoissa, kuten "I Love Lucyssa".


title: Sandra Gould

text: Gould kirjoitti kaksi kirjaa: "Always Say Maybe" ja "Sexpots and Pans". Hän menehtyi sydänleikkausta seuranneeseen aivoverenkiertohäiriöön 82-vuotiaana.


title: Alice Ghostley

text: Alice Margaret Ghostley (14. elokuuta 1923 – 21. syyskuuta 2007) oli yhdysvaltalainen näyttelijä. Hän syntyi Missourissa ja tuli tunnetuksi rooleistaan televisiosarjoissa, kuten "Vaimoni on noita", "Designing Women" ja "Mayberry R.F.D.". Hän kuitenkin esiintyi myös elokuvissa, joista eräs oli "Kuin surmaisi satakielen" (1962).


title: Alice Ghostley

text: Ghostley oli Tony-palkittu ja sai myös Emmy-ehdokkuuden. Hän oli naimisissa näyttelijä Felice Orlandin kanssa vuodesta 1953 tämän kuolemaan 21. toukokuuta 2003.


title: Alice Ghostley

text: Syöpää sairastanut ja aivoverenkiertohäiriöstä kärsinyt Alice Ghostley kuoli Kaliforniassa syyskuussa 2007.


title: Uberlândia

text: Uberlândia [-la´n-], on kaupunki Brasilian kaakkoisosassa Minas Geraisin osavaltiossa. Kaupunki sijaitsee noin 350 kilometriä Brasíliasta etelään. Vuonna 2008 siellä asui 622 441 ihmistä. Uberlândia on paikallisen maatalousalueen kauppakeskus. Siellä on kemianteollisuutta ja yliopisto.


title: Sorocaba

text: Sorocaba [-ka:´-], on teollisuuskaupunki Brasiliassa, São Paulon osavaltiossa.


title: Sorocaba

text: Kaupunki sijaitsee 80 kilometriä São Paulosta länteen. Vuonna 1994 siellä asui 406 000 henkeä. Sorocaba on hedelmiä, puuvillaa ja kahvia tuottavan maatalousalueen keskus, jossa on tekstiili-, sementti-, lannoite-, alkoholi- ja kulkuneuvoteollisuutta. Siellä on myös lentoasema.


title: RITES

text: RITES Ltd. on liikenne ja infrastruktuurialojen asiantuntijayritys, jonka omistaa Intian valtio. Se perustettiin vuonna 1974 Intian rautateiden alaisuuteen. Yhtiö keskittyi aluksi Intian ulkopuolisten rautateiden johtamiseen, mutta laajensi toimintaansa myöhemmin muihinkin infrastruktuuriprojekteihin kuten lentokenttiin, satamiin, valtateihin ja kaupunkisuunnitteluun. Yhtiö on hoitanut projekteja useissa maissa erityisesti Aasiassa, Lähi-idässä, Afrikassa ja Etelä-Amerikassa. Yhtiöllä on noin 2 000 työntekijää.


title: RITES

text: RITES on lyhenne sanoista Rail India Technical and Economic Services.


title: RITES

text: Useilla rautatieyhtiöillä on tai on ollut projekteja yhtiön kanssa:


title: Kaipolan paperitehdas

text: Kaipolan paperitehdas on Jämsässä sijaitseva paperitehdas, joka kuuluu UPM-Kymmene Oyj -konserniin. Henkilöstöä on noin 500. Tehtaalla on kolme paperikonetta, joiden yhteinen tuotantokapasiteetti on noin 700 000 t/a.


title: Kaipolan paperitehdas

text: Kaipolan tehdas on perustettu vuonna 1952, Päijänteen rannalle Jämsänjokilaaksoon. Ensimmäinen paperikone, paperikone 1 käynnistyi vuonna 1954. Seuraava virstapylväs saavutettiin pari vuotta myöhemmin vuonna 1956, jolloin käynnistyivät paperikone 2 sekä kartonkikone 3 ja vuoteen 1964 mennessä tehtaalla oli jo 5 käyvää paperikonetta.


title: Kaipolan paperitehdas

text: Vuosina 1965 – 1985 tehtaassa tehtiin pieniä koneuusintoja ja erikoistuotteita, aloitettiin suuntautuminen kevytpainopapereihin sekä kuumahierteen kehitystyö, koehiertämö käynnistyikin vuonna 1969. Ensimmäinen varsinainen kuumahiertämö käynnistyi vuonna 1977 ja toinen vuonna 1987, samana vuonna käynnistyi paperikone 6 sekä biologinen puhdistamo, myös vuonna 1987 lopetettiin paperikone 1:n toiminta. Vuotta myöhemmin vuonna 1988 lakkautettiin paperikone 2 ja kartonkikone 3. Vuonna 1989 käynnistyivät kuumahiertämö 3, siistauslaitos ja paperikone 7.


title: Kaipolan paperitehdas

text: Vuosina 1991 - 2001 uusittiin tehtaan voimalaitosta kolmeen kertaan sekä paperikone 5:n toiminta lopetettiin. Vuonna 1991 voimalaitos uudistettiin, vuonna 1992 paperikone 5 lopetti toiminnan, vuonna 1993 voimalaitoksen sähkösuodinta laajennettiin ja vuonna 2001 valmistui voimalaitokselle uusi varakattila. Myös vuoden 2001 jälkeen uudistuksia on tehty ympäri tehdasta ja niitä tehdään myös tulevaisuudessa, jotta tehdas pysyy kilpailukykyisenä ja tuottavana.


title: Kaipolan paperitehdas

text: Tehtaassa on kolme paperikonetta, jotka valmistavat LWC-, sanomalehti- ja luettelopapereita yli 700 000 t/a. Tästä määrästä yli puolet on luettelopapereita. Parhaimmillaan toimivia paperikoneita oli yhtä aikaa 5 kpl vuosina 1988-1989. Kolmen vanhimman paperikoneen alkuperäinen tuotanto oli yhteensä 150 000 t/a sanomalehtipaperia. Neljällä vanhimmalla päästiin yhteensä noin 230 000 t vuosituotantoon.


title: Kaipolan paperitehdas

text: Hiomossa oli aluksi 12 Roberts-merkkistä hiomakonetta, jotka olivat Tampellan amerikkalaisella lisenssillä valmistamia. Yhtyneet Paperitehtaat Oy:n oma konepaja, Jylhävaaran konepaja toimitti suurimman osan muista laitteista. Kuorimossa oli kaksi kuorimarumpua.


title: Kaipolan paperitehdas

text: Hiomo pysäytettiin huhtikuussa 1988. Ns. "pikkuhiertämö" pysäytettiin vuonna 1989. Se purettiin ja myytiin jatkamaan massanvalmistusta Sambiassa. Ykköshiertämö pysäytettiin kesäkuussa 1992.


title: Kaipolan paperitehdas

text:
Nykyään hiomon toimitiloissa toimii Saksalainen Voith Paper, joka aloitti heinäkuussa 2010 painopapereiden tuotannossa käytettävien telojen valmistuksen Kaipolan tehtaalla.
Yksikkö valmistaa pehmeitä kalanteriteloja ja työllistää alkuvaiheessa 4 henkilöä.


title: Kaipolan paperitehdas

text:
Kaipolan vuonna 1988 valmistunut siistaamo on Suomen suurin ja käyttää yli puolet maassa talteen otetusta kotikeräyspaperista.
Siistaamon alkuperäinen kapasiteetti oli keräyspaperia noin 300 tonnia päivässä. Vuosien 1992-93 aikana kapasiteettia nostettiin 380 tonniin päivässä. Vuosina 1997-98 siistaamon kapasiteetti nostettiin 450 tonniin päivässä ja edelleen 580 tonniin päivässä vuosina 2004-2005.


title: Kaipolan paperitehdas

text: Alkuperäisessä voimalaitoksessa oli kaksi höyrykattilaa, joiden polttoaineena oli puujäte, kuoret, kivihiilipöly tai öljy. Nykyisin höyryvoimalaitoksella on toiminnassa kolme kattilaa. Kaikilla kattiloilla on yhteinen, vuonna 1954 rakennettu 120 m korkea tiilipiippu.


title: Kaipolan paperitehdas

text: Lisäksi höyryä tuotetaan hiertämöiden lämmön talteenotoissa LTO2 (36 MW) ja LTO3 (40 MW).


title: Kaipolan paperitehdas

text: Päällystetty aikakauslehtipaperi (LWC):


title: Kaipolan paperitehdas

text: Luettelopaperi (TD):


title: Kaipolan paperitehdas

text: Sanomalehtipaperi:


title: Roy Wood Sellars

text: Roy Wood Sellars (1880 – 5. syyskuuta 1973) oli kanadalais-yhdysvaltalainen filosofi, joka tunnetaan kriittisen realismin, uskonnollisen humanismin ja emergentin evoluution kannattajana.


title: Roy Wood Sellars

text: Sellars opetti suurimman osan elämästään Michiganin yliopistossa. Hän oli osallisena muotoilemassa humanistista "Humanist Manifestoa".


title: Roy Wood Sellars

text: Roy Wood Sellarsin poika oli filosofi Wilfrid Sellars.


title: Bundeshaus

text: Bundeshaus (, ) on Sveitsin liittoneuvoston ja kaksikamarisen parlamentin rakennus maan pääkaupungissa Bernissä.


title: Bundeshaus

text: Rakennuksen suunnitteli sveitsiläis-itävaltalainen arkkitehti Hans Auer ja se rakennettiin vuosina 1894–1902. Virallisesti se vihittiin käyttöön 1. huhtikuuta vuonna 1902. Rakennuksen kokonaiskustannukset olivat 7 198 miljoonaa sen aikaista Sveitsin frangia.


title: Bundeshaus

text: Bundeshausin kupoli yltää 64 metrin korkeuteen.


title: Don Edwards (jääkiekkoilija)

text: Don Laurie Edwards (s. 28. syyskuuta 1955 Hamilton, Ontario, Kanada) on entinen jääkiekkomaalivahti. Hän pelasi kymmenen kautta National Hockey Leaguessa seuroinaan Buffalo Sabres, Calgary Flames ja Toronto Maple Leafs.


title: John Milnor

text: John Willard Milnor (s. 20. helmikuuta 1931) on yhdysvaltalainen matemaatikko. Hänet tunnetaan hänen työstään differentiaalitopologian, K-teorian ja dynaamisen systeemin alueilla, sekä hänen taidokkaasti kirjoitetuista matemaattisista julkaisuistaan.


title: John Milnor

text: Milnor syntyi Orangessa, New Jerseyssä, ja opiskeli Princetonin yliopistossa. Hän oli Putnam-kilpailun voittaja vuosina 1949 sekä 1950 ja myös kuvasi Faryn–Milnorin teoreeman jo vuonna 1950 István Fárysta riippumatta. Hänen puolisonsa on englantilainen kollega Dusa McDuff.


title: John Milnor

text: Milnor on voittanut useita merkittävimpiä tieteenalansa palkintoja. Vuonna 1962 hänelle myönnettiin Fieldsin mitali, vuonna 1967 National Medal of Science ja vuonna 1989 matematiikan Wolfin palkinto. Hän toimii tällä hetkellä professorina Stony Brookin yliopistolla. Milnor sai matematiikan Abel-palkinnon vuonna 2011 työstään topologian, geometrian ja algebran alueilla.


title: Arthur Lovejoy

text: Arthur Oncken Lovejoy (10. lokakuuta 1873, Berliini – 30. joulukuuta 1962, Baltimore) oli yhdysvaltalainen aatehistorioitsija, joka perusti ideahistorian. Hän toimi professorina Johns Hopkins Universityssä vuosina 1910–1938, ja opetti myös Washingtonin, Columbian ja Missourin yliopistoissa.


title: Israel Gelfand

text: Israel Moisejevitš Gelfand (, ) 2. syyskuuta 1913 – 5. lokakuuta 2009) oli venäläinen matemaatikko. Hän oli juutalainen.


title: Israel Gelfand

text: Gelfandille myönnettiin kolme Leninin kunniamerkkiä, ja hänet valittiin vuonna 1977 Royal Societyn ulkomaalaisjäseneksi. Hän voitti vuonna 1978 matematiikan Wolfin palkinnon. Hän toimi vuosina 1966–1970 Moskovan matemaattisen seuran puheenjohtajana.


title: Israel Gelfand

text: Gelfand asui vuodesta 1990 lähtien Yhdysvalloissa ja oli Yhdysvaltain kansallisen tiedeakatemian jäsen.


title: Israel Gelfand

text: Gelfandin mukaan on nimetty muun muassa Gelfandin epäyhtälö.


title: Taegukgi hwinalrimyeo

text: Taegukgi hwinalrimyeo ("태극기", ) on vuonna 2004 valmistunut eteläkorealainen sotaelokuva, jonka on ohjannut ja käsikirjoittanut Kang Je-gyu. Elokuva kertoo kahdesta veljeksestä, jotka joutuvat tahtomattaan Korean sotaan. Elokuvan nimi "Taegukgi" tarkoittaa Etelä-Korean lippua.


title: Vladimir Arnold

text: Vladimir Igorjevitš Arnold (, 12. kesäkuuta 1937 – 3. kesäkuuta 2010) oli venäläinen matemaatikko.


title: Vladimir Arnold

text: Arnold syntyi Odessassa Ukrainassa ja valmistui vuonna 1959 Moskovan valtiollisesta yliopistosta, jonka professoriksi hän itsensä vuonna 1965 valittiin. Hän oli Venäjän tiedeakatemian jäsen vuodesta 1990, ja hän oli myös Royal Societyn ulkomaalaisjäsen.


title: Vladimir Arnold

text: Arnoldille myönnettiin Leninin palkinto vuonna 1965 ja Wolfin palkinto 2001. Hän oli Moskovan matemaattisen seuran puheenjohtajana vuodesta 1996. Arnold tunnetaan kansainvälisesti muun muassa Kolmogorovin–Arnoldin–Moserin teoreemasta sekä kolmannentoista Hilbertin ongelman ratkaisusta 1957. Hänen mukaansa on nimetty myös ”Arnoldin kissa”.


title: Patalankosken paperitehdas

text: Patalankosken paperitehdas oli toinen nykyisen Jämsänkosken paperitehtaan edeltäjistä (toinen oli Hovilanhaaran paperitehdas) Jämsänkoskella. Tehtaan rakennustyöt alkoivat vuonna 1898. Tehtaan omisti Jämsänkoski Oy vuoteen 1920 asti ja loppuajan vuoteen 1925 asti Yhtyneet Paperitehtaat Oy.


title: Tanoreksia

text: Tanoreksia tarkoittaa kohtuutonta auringon ottamista tai solariumissa olemista. Ruskettuva iho aiheuttaa tanorektikolle mielihyvää. Säteilyriippuvuuden haittana on suurempi riski sairastua ihosyöpään sekä ihon nopeampi vanheminen. Säteilyriippuvuuden uskotaan johtuvan nykyaikaisesta kauneusihanteesta, johon kuuluu ruskettunut iho. Vuonna 2002 valmistuneen tutkimuksen mukaan suomalaisista joka kymmenes ei pidä ruskettunutta ihoa hyvännäköisenä.


title: Le Nouvel Observateur

text: Le Nouvel Observateur (eräässä vaiheessa myös France Observateur) on ranskalainen yleisviikkolehti, joka on erikoistunut uutistapahtumiin, eritoten poliittisiin. Lehden ensimmäinen numero ilmestyi 9. marraskuuta 1964. Lehti kuuluu Groupe Perdriel -konserniin. Lehden voidaan luokitella poliittisesti edustavan keskustavasemmistoa, joka on kallistunut sosialidemokratian kannalle.


title: Le Nouvel Observateur

text: Lehden ensimmäinen numero ilmestyi nimellä "L'Observateur politique, économique et littéraire" 13. huhtikuuta 1950. Lehti ilmestyi 20 000 kappaleen painoksena. Sen perustivat entiset Ranskan vastarintaliikkeen aktiivit: Gilles Martinet joka oli toiminut AFP:n toimittajana, Roger Stéphane, Claude Bourdet ja Hector de Galard joka oli entinen Combat-lehden toimittaja.


title: Le Nouvel Observateur

text: Vuonna 1953 lehden nimeksi vaihdettiin "l'Observateur aujourd'hui" ja vuonna 1954 "France Observateur". Lehden tavoitteena oli tuoda esille sodan jälkeen vasemmistolaisen vastarintaliikkeen ajatuksia ja se oli periaatteiltaan poleeminen lehti ja se ajoi voimakkaasti siirtomaiden itsenäisyyspyrkimyksiä. Lisäksi se julkaisi poliittisia skandaaleja ja kompromisseja sekä toi ilmi Algeriassa harrastettua kidutusta. Vuosikymmenen lopulla lehti saavutti 100 000 kappaleen painoksen.


title: Le Nouvel Observateur

text: Vuoden 1964 alkupuolella "France Observateeur" joutui taloudellisiin vaikeuksiin. Lehden kustantamisesta erinomaisen kiinnostunut liikemies ja tehtailija Claude Perdriel sekä toimittajana ja kirjailijana toiminut Jean Daniel päättivät hankkia omakseen lehden, josta tuli Le Nouvel Observateur ja se ilmestyi uudella nimellään ensimmäisen kerran 19 marraskuuta 1964.


title: Le Nouvel Observateur

text: Lehden toimituksellinen linjaus korosti älymystön roolia ja sitä edustivat esimerkiksi Jean Daniel, Maurice Claavel ja Gilles Maartinet. He olivat pitkään olleet oppositiossa Ranskan hallituksen keskusta-oikeistolaista toimintaan kohtaan. Lehti halusi säilyä herkkänä vasemmiston näkemyksille.


title: Le Nouvel Observateur

text: Nykyisin lehden avustajiin kuuluvat arvostetut henkilö kuten Jacques Delors, Robert Badinter ja Jean Lacouture.


title: Le Nouvel Observateur

text: Le Nouvel Observateur -lehden levikki:


title: Igor Šafarevitš

text: Igor Rostislavovitš Šafarevitš (; 3. kesäkuuta 1923 – 19. helmikuuta 2017) oli venäläinen matemaatikko, akateemikko ja poliittinen kirjoittaja. Hänen tunnetuimpia teoksiaan on "The Socialist Phenomenon" (1980); vuonna 1982 kirjoitetun ja vuonna 1988 julkaistun esseen "Russophobia" jälkeen heräsi laajalti syytöksiä tutkijan oletetusta antisemitismistä.


title: Igor Šafarevitš

text: Valtiotieteen maisteri Krista Berglundin 25. kesäkuuta 2009 Helsingin yliopistossa tarkastettu väitöskirja taas tuli siihen tulokseen, että Šafarevitš ei ollut antisemiitti eikä äärinationalisti, joiksi Šafarevitš oli leimattu perestroikan ja perestroikan jälkeisen ajan venäläistä politiikkaa käsittelevässä tutkimuskirjallisuudessa.


title: Igor Šafarevitš

text: Šafarevitš oli Venäjän tiedeakatemian, Serbian tiede–taide-akatemian ja Royal Societyn jäsen.


title: Hovilanhaaran paperitehdas

text: Hovilanhaaran paperitehdas oli Jämsänkoskella sijainnut Jämsänkoski Oy:n toinen paperitehdas (toinen oli Patalankosken paperitehdas), joka aloitti toimintansa vuonna 1902. Tehdas kuului vuodesta 1920 aina lakkauttamiseensa saakka Yhtyneet Paperitehtaat -konserniin. Tehdas suljettiin 1970-luvulla, ja tehtaan kaksi paperikonetta myytiin Intiaan.


title: Hovilanhaaran paperitehdas

text: Tehdas tuotti aluksi sanomalehtipaperia ja hienopaperia. Sanomalehtipaperin valmistus loppui vuonna 1929.


title: Hovilanhaaran paperitehdas

text: Lisäksi tehtaassa oli viisi hollanteria ja 35 hv:n höyrykone pumppujen ja kyyppien käyttöä varten. Tuotanto oli yhteensä noin 20 000 tonnia vuodessa.


title: Let Go

text: Let Go voi viitata seuraaviin asioihin:


title: Mikio Satō

text: Mikio Satō (, s. 18. huhtikuuta 1928) on japanilainen matemaatikko. Hän opiskeli Tokion yliopistossa ja Shin’ichirō Tomonagan johdolla ja väitteli tohtoriksi vuonna 1963.


title: Mikio Satō

text: Satō on toiminut vuodesta 1970 lähtien Matemaattisten tieteiden tutkimusinstituutin professorina Kioton yliopistossa. Hänen mukaansa ovat nimetty Bernsteinin–Saton polynomi ja Saton–Taten konjektuuri. Hänet tunnetaan myös hyperfunktioiden tutkijana.


title: Mikio Satō

text: Satō on ollut Yhdysvaltain kansallisen tiedeakatemian jäsen vuodesta 1993. Hänet on palkittu Schockin (1997) ja Wolfin palkinnoilla (2003).


title: John Tate

text: John Torrence Tate (s. 13. maaliskuuta 1925) on yhdysvaltalainen matemaatikko, joka tunnetaan varsinkin työstään algebrallisen lukuteorian alueella.


title: John Tate

text: Tate opiskeli Emil Artinin johdolla ja valmistui Princetonin yliopistosta. Hän työskenteli vuosina 1950–1994 Harvardilla ja on sittemmin opettanut Teksasin yliopistossa Austinissa.


title: John Tate

text: Tate on aikansa huomattavimpia tutkijoita, ja hänelle myönnettiinkin vuonna 2002 Wolfin palkinto yhdessä Mikio Satōn kanssa. Vuonna 2010 Tatelle myönnettiin Abelin palkinto.


title: Israelin hallintoalueet

text: Israel jaetaan seitsemään hallintoalueeseen, joista osa jaetaan edelleen hallintoalueen alaisiin alueisiin.


title: Midnight Pink

text: Midnight Pink on Janne Louhivuoren debyyttialbumi sooloartistina. Se julkaistiin vuonna 1982.


title: Sam Totman

text: Sam "Heimdall" Totman (s. 8. elokuuta 1979, Englanti) on toinen power metal -yhtye DragonForcen kitaristeista, ja on vastuussa useimmista bändin biisien sanoituksista sekä sävellyksistä.


title: Sam Totman

text: Totman syntyi Englannissa, mutta muutti jo nuorella iällä Uuteen-Seelantiin. Sam aloitti soittamaan klassista kitaraa yhdeksän vuoden iässä kaavamaisesti harjoitellen, saamalla siitä monen vuoden kokemuksen. Sam soitti kolmessa, hyvin erilaisessa yhtyeessä ennen siirtymistään DragonForceen. Yksi näistä yhtyeistä oli Demoniac, jossa hän tapasi DragonForcen toisen soolokitaristin Herman Li:n.


title: Sam Totman

text: Totman on Herman Li:n kanssa nykyään ainoat DragonForcen alkuperäisjäsenistä. Sam on tunnettu energisestä lavaesiintymisestään, kuten muutkin bändin jäsenet, erittäin nopeista sekä melodisista sooloista sekä juomisestaan. Sam kuvataan usein rennoksi kaveriksi, joka tykkää juoda lavalla kesken esityksen. Juomiseen liittyy myös Samin nimikkoliike, hän osaa juoda lavalla ilman käsiä. Monet fanit ovat sitä mieltä, että alkoholi vaikuttaa Samin kitaransoittoon, mutta kitaristi itse sanoo että hän soittaa aivan yhtä hyvin humalassa kuin selvin päinkin. Sam on itse nimennyt signatureliikkeekseen lavalla myös 360-asteen tornado-hypyn.


title: Sam Totman

text: Sam Totman on DragonForcen toisen kitaristin Herman Li:n kanssa tunnettu äärimmäisen nopeista kitarasooloista. Metallican kitaristi Kirk Hammett onkin sanonut DragonForcen kitaristien Herman Lin sekä Sam Totman olevan nopeimmat kitaristit, joihin hän on koskaan törmännyt.


title: Sam Totman

text: DragonForcen kummallekin kitaristille, Herman Li:lle sekä Sam Totmanille julkaistiin vuonna 2008 omat signature kitarat. Li:n mukaan Ibanez sekä kitaristit ovat käyttäneet uskomattomasti aikaa kitaroiden valmistamiseen. Li:n kitara on nimeltään Ibanez E-Gen ja Totmanin Ibanez STM1, ja ne tulevat markkinoille heti julkaisun jälkeen. Totman on ennenkin käyttänyt Ibanezin kitaroita ja hänen useimmin käyttämänsä malli on Ibanez Iceman.


title: Polar Music

text: Polar Music on ruotsalainen levy-yhtiö. Yhtiön perustivat Stig Anderson ja Bengt Bernhag vuonna 1963. Yksi Polar Musicin tunnetuimmista artisteista oli ABBA-yhtye. Nykyisin Polar Music on osa Universal Musicia.


title: Polar Music

text: ABBA, Alive Feat, Jessie Martins, Lena Andersson, Chana, Crosstalk, Dilba, Emilia, Frida, Agnetha & Linda, Ted Gärdestad, Gemini, Hellacopters, The Infinite Mass, Fredrik Kempe, Lambretta, Maarja, Paulo Mendonca, Mr. Vegas Fea Intense, Emma Nilsdotter, Mats Paulson, Pineforest Crunch, Sam (Musician), Skintrade, Starr Chukki/infinit, Svenne & Lotta, Joey Tempest, Top Notch, Topaz Sound and Anders Widmark.


title: Suomenlahti soi

text: Suomenlahti soi on muusikko Janne Louhivuoren toinen sooloalbumi. Se julkaistiin vuonna 1983.


title: Suomenlahti soi

text: Kaikki kappaleet säveltänyt ja sanoittanut Janne Louhivuori, ellei toisin mainittu.


title: Jämsänkosken paperitehdas

text: Jämsänkosken paperitehdas on UPM-konserniin kuuluva paperitehdas Jämsässä. Tehtaalla on kolme paperikonetta. Tehtaan tuotantokapasiteetti on 610 000 t vuodessa. Henkilöstöä on noin 500.


title: Jämsänkosken paperitehdas

text: Paperikoneet PK I (ex PK III) ja PK II sijaitsivat lakkautetulla Hovilanhaaran paperitehtaalla. Myös Patalankoskella oli yksi paperikone (PK I).


title: Jämsänkosken paperitehdas

text: Koneella PK4 on lisäksi käytöstä poistettu Walmsley/Valmet Sym Matt-On-line soft-kalanteri vuodelta 1986 (Leveys 5 350 mm).


title: Jämsänkosken paperitehdas

text: Päällystämätön aikakauslehtipaperi (SC):


title: Jämsänkosken paperitehdas

text: Tarra- ja pakkauspaperit:


title: Ramallah

text: Ramallah () on palestiinalainen kaupunki Länsirannan keskiosissa. Kaupungin asukasluku vuonna 2016 oli arviolta 35 140. Se sijaitsee kymmenen kilometriä Jerusalemista pohjoiseen ja on al-Birehn kaupungin naapurikaupunki. Kaupunkia pidetään usein Palestiinan valtion (ent. palestiinalaishallinto) "de facto" hallinnollisena pääkaupunkina. Ramallah oli alkujaan kristitty kaupunki, mutta nykyisin muslimit muodostavat enemmistön kaupungin väestöstä. Kristityt ovat kaupungissa edelleen merkittävä vähemmistö.


title: Ramallah

text: Ramallah sijaitsee Palestiinan läpi kulkevan vuorijonon keskellä. Kaupungin korkeus merenpinnasta on 872 metriä. Ympäröivä maaseutu tunnetaan hedelmällisyydestään. Kaupunkia ympäröivät myös kylät ja pikkukaupungit. Jerusalem sijaitsee noin 15 kilometriä Ramallahista etelään. Paikallinen ilmasto on lauhkea. Kesät ovat viileitä ja talvet lämpimiä. Joinakin vuosina saadaan myös lumisadetta, vaikkakaan lumipeite ei usein kestä muutamaa päivää enempää. Läheinen al-Birehin kaupunki on kasvanut kiinteäksi osaksi rakennettua aluetta Ramallahin kanssa, mutta kaupunkeja hallitaan omina yksikköinään.


title: Ramallah

text: Nykyisen Ramallahin alue asutettiin todennäköisesti samoihin aikoihin, kuin läheinen Jeriko eli noin 5 000–6 0000 vuotta sitten. Tell-an-Nasbehista hieman kaupungin eteläpuolella on löytynyt kanaanilaisen kaupungin jäänteitä 5 000 vuoden takaa. Kanaanilaiset kutsuivat mahdollisesti paikkaa nimillä "Ram" (korkea paikka) tai "Beit El" (alttari jumala). Nykyinen nimi on yhdistelmä vanhasta nimestä "Ram" ja arabian kielen sanasta "Allah" eli Jumala. Alue on historiallisesti ollut pohjois-etelä suuntaisen liikenteen solmukohta, jonka kautta kulkivat kanaanilaiset, babylonialaiset, egyptiläiset, aramealaiset ja assyrialaiset. Arkeologisissa kaivauksissa on löydetty merkkejä rakennelmista Rooman ja Bysantin valtakunnan kausilta, mikä viitannee paikalla olleen kaupunkimaista asutusta jo tuolloin. Muslimit valtasivat alueen vuonna 636 ja sittemmin paikan läpi kulkivat niin kristityt kuin islaminuskoisetkin pyhiinvaeltajat. Ristiretkeläiset valtasivat alueen heidän voitettuaan Jerusalemin piirityksen vuonna 1099 ja heidän mainitaan perustaneen alueelle asutuksia.


title: Ramallah

text: Ramallahin perustaminen on kansanperinteessä yhdistetty vasta Osmanien valtakuntaan ja 1500-lukuun. Kansanperinteessä Ramallahin perustivat viisi kristinuskoista arabiveljestä al-Karakista nykyisestä Jordaniata. Monet Ramallahin suvut jäljittävät itsensä edelleen johonkin näistä viidestä veljestä. Todellisuudessa lienee niin, että paikallinen kristitty yhteisö on vanhempaa perua. Samassa kansanperinteessä veljesten muslimiystävien mainitaan perustaneen viereisen al-Birehin kaupungin. Varhaiset Osmanien valtakunnan asiakirjat mainitsevat Ramallahin al-Birehin ja Beit Unian kylien yhteydessä ja Ramallahissa mainitaan asuneen sekä kristittyjä, että muslimeja. Kaupunki hyötyi maantieteestään ja se kasvoi Jerusalemiin kulkeutuvien kauppareittien varrella. Laajeneva kaupunki nieli itseensä vähitellen muita kyliä sen lähipiirissä. Siitä tulki myös koulutusjärjestelmän keskus. Paikallisen kreikkalaisortodoksisen kirkon mainitaan pitäneen yllä koulua jo 1500-luvulla ja Egyptin hallitsija Ibrahim paššan avattua Palestiinan eurooppalaisille eri maista saapuvat lähetyssaarnaajat alkoivat perustaa omia koulujaan. Vuosisadan loppuun mennessä kaupunki oli tullut tunnetuksi etenkin korkeamman asteen koulutuksestaan ja sinne saapui opiskelijoita ympäri Palestiinaa ja jopa Persianlahdelta saakka.


title: Ramallah

text: Vuonna 1912 Ramallahissa oli noin 5 000 asukasta ja siitä oli tehty oma kuntansa vuonna 1902. Britit valtasivat Jerusalemin kenraali Edmund Allenbyn johdolla vuonna 1917 ja Ramallahissa olleet turkkilaissotilaat vetäytyivät kohti Nablusia. Kaupunki kehittyi huomattavasti Palestiinan brittiläisen mandaatin aikana vuosien 1920 ja 1948 välillä. Monet paikalliset työllistyivät brittihallinnossa heidän osatessaan lähetyskoulujen kautta myös englantia. Diplomaatit, sotilaat ja virkamiehet käyttivät puolestaan rahansa Ramallahin puutarharavintoloissa. Paikalle saapui myös huomattava joukko uusia muuttajia ja heistä suuri osa Hebronista. Yksi ensimmäisistä palestiinalaisista sanomalehdistä nimeltään "The Mirror" aloitti toimintansa Ramallahissa vuonna 1919 ja britit rakennuttivat kaupunkiin radiomaston Palestiinan radiolähetyksiä varten. Samaan aikaan Palestiinan sisäiset olot kiristyivät siionismin myötä. Monet paikalliset toimivat palestiinalaisten asiaa edistämään perustetuissa järjestöissä. Heistä yksi oli esimerkiksi Fuad Shatara, joka toimi Palestine Anti-Zionism Societyn puheenjohtajana ja myöhemmin Arabiliiton pääsihteerinä. Briteillä oli kaupungissa pahamaineinen vankila.


title: Ramallah

text: Yhdistyneet kansakunnat päätti jakaa Palestiinan juutalaisten ja arabien valtioihin marraskuussa 1947 ja Israelin itsenäisyyssodan alettua Ramallahiin tulvi pakolaisia etenkin israelilaisten valtaamista Lyddasta ja Ramlehista. Jordanian arabilegioona valtasi Ramallahin 15. toukokuuta 1948, mikä esti israelilaisia valtaamasta kaupunkia ja ehkäisi monien muiden alueen kaupunkien kokeman pakoaallon. Haifan ja Jaffan menetyksen jälkeen Ramallahista tuli yksi suurimmista palestiinalaiskaupungeista. Palestiinalaispakolaiset asettuivat al-Jelazonin, Kalandian, al-Amarin ja Kadouran pakolaisleireille. Israelin itsenäissyyssodan jälkeen Ramallahia hallinnoitiin osana Jordanian Länsirantaa. Israel valtasi kaupungin kuuden päivän sodan aikana 7. kesäkuuta 1967, minkä jälkeen kaupungista muodostui israelilaismiehityksen vastarinnan keskus. Jasser Arafat vietti jonkin aikaa Ramallahissa, mutta hänen jouduttuaan miltei israelilaisten pidättämäksi hän pakeni Jordanin toiselle puolelle. Israelilaiset takavarikoivat myös maita ja perustivat siirtokuntia eristäen usein kaupungin asukkaat viljelmistään maaseudulla. Israelin joukot vetäytyivät Ramallahista vuonna 1995 Oslon sopimuksen jälkeen, jolloin kaupungista tuli Palestiinalaishallinnon keskus. Arafat haudattiin Ramallahiin hänen kuolemansa jälkeen marraskuussa 2004.


title: Ramallah

text: Ramallahin talouden kolme tärkeintä osa-aluetta ovat matkailu, teollisuus ja kulttuuri. Matkailijoita saapuu kaupunkiin etenkin kesäkuukausina ja kaupungissa toimii useita hotelleja. Kaupungin teollisuuteen lukeutuvat esimerkiksi paperi-, huonekalu-, ja elintarviketeollisuus. Elintarviketeollisuuden tuotteita ovat esimerkiksi oliivit, oliiviöljy, tuoreet ja säilötyt hedelmät ja mausteet. Ramallahia pidetään Länsirannan kulttuurin keskuksena ja alalla toimivia laitoksia ovat esimerkiksi Ramallahin kulttuurikeskus, Khalil Sakakinin kulttuurikeskus ja ranskalais-saksalainen kulttuurikeskus (Goethe Institut). Monilla Palestiinassa toimivilla yrityksillä ja kansalaison päämajat Ramallahissa. Palestiinalaishallintoon liittyen kaupungissa toimii useita hallinnon virastoja ja turvallisuusjoukkojen virastoja, kuten esimerkiksi eri ministeriöitä ja Palestiinan tilastokeskus.


title: Ramallah

text: Vuoden 2016 arvion mukaan Ramallahin asukasluku oli 35 140. Vuonna 2007 vastaava lukema oli 27 092. Vielä vuonna 1945 kaupungin asukasluku oli noin 5 000 ja heidän valtaosa kristittyjä. Vuonna 1967 Ramallahin asukasluku oli 12 134 ja heistä hieman yli puolet oli kristittyjä. Nykyisin kristittyjen osuus Ramallahin väestöstä on noin 25 %.


title: Ramallah

text: Monet Ramallahilaiset ovat muuttaneet ulkomaille ja etenkin Yhdysvaltoihin, Kanadaan ja Australiaan. Ramallahilaiset kuuluvat Yhdysvaltojen yksittäisistä arabiyhteisöistä suurimpiin ja Ramallah-seuroja on esimerkiksi Los Angelesissa ja Detroitissa. Maastamuutto on jatkunut, mutta toisaalta kaupungin asukaslukua on vahvistanut muuttoliike Palestiinan maaseudulta kaupunkeihin.


title: Vastuun vapaapäivä

text: Vastuun vapaapäivä on suomalaisen muusikon Janne Louhivuoren kolmas sooloalbumi. Se julkaistiin vuonna 1998, 15 vuotta edellisestä.


title: Vastuun vapaapäivä

text: Kaikki kappaleet säveltänyt Janne Louhivuori.


title: Arvid Carlsson

text: Arvid Carlsson (25. tammikuuta 1923 – 29. kesäkuuta 2018) oli ruotsalainen tutkija, joka sai vuonna 1979 dopamiinia koskevasta uraauurtavasta työstään Wolfin lääketieteen palkinnon. Hänet palkittiin lukuisilla muillakin palkinnoilla, joista tärkein on Nobelin lääketieteen palkinto, joka myönnettiin hänelle vuonna 2000 yhdessä Paul Greengardin ja Eric Kandelin kanssa.


title: Itseoivallus

text: Itseoivallus on ilmaisu, jota käytetään psykologiassa ja itämaisissa uskonnoissa, muun muassa joogassa.


title: Christian de Duve

text: Christian René de Duve (2. lokakuuta 1917 – 4. toukokuuta 2013) oli solubiologi ja biokemisti. Hän syntyi Britanniassa belgialaisille vanhemmille, joiden kanssa hän muutti takaisin Belgiaan vuonna 1920.


title: Christian de Duve

text: Duvesta tuli vuonna 1947 Leuvenin katolisen yliopiston professori. Hänelle myönnettiin vuonna 1960 belgialainen Francqui-palkinto. Hänen pitkäaikainen työnsä on johtanut muun muassa endosymbioositeorian laajempaan hyväksyntään.


title: Christian de Duve

text: Duven uran kohokohta oli vuosi 1974; hänelle myönnettiin Nobelin lääketieteen palkinto, jonka hän jakoi yhdessä Albert Clauden ja George E. Paladen kanssa.


title: Christian de Duve

text: Myöhemmällä urallaan hän laajensi työaluettaan tutkimukseen elämän alkuperästä, vaikka hän myönsi kyseessä olevan erittäin spekulatiivinen ala.


title: Christian de Duve

text: Duve oli Royal Societyn, Yhdysvaltain tiedeakatemian ja Ranskan tiedeakatemian ulkomaalaisjäsen.


title: Christian de Duve

text: Duve kuoli 4. toukokuuta 2013. Hänelle tehtiin eutanasia.


title: Otto Diels

text:
Otto Paul Hermann Diels (23. tammikuuta 1876 – 7. maaliskuuta 1954) oli saksalainen kemisti joka sai kemian Nobelin palkinnon vuonna 1950 yhdessä oppilaansa Kurt Alderin kanssa Diels–Alder-reaktion keksimisestä Dielsin-Alderin reaktio liittyy dieenien (eli sellaisten alkeenien, joissa on kaksi kaksoissidosta) synteesiin. Tutkimustulos on auttanut monien monimutkaisten aineiden kuten luonnonkumin synteettisessä jäljittelyssä ja parantelussa.
Diels kirjoitti vuonna 1907 oppikirjan "Johdatus orgaaniseen kemiaan" (Einführung in die organische Chemie), josta tehtiin viisitoista laitosta.


title: José María Peña

text: Anacleto José María Peña Salegui eli lyhyemmin José María Peña (19. huhtikuuta 1895 Las Arenas, Vizcayan maakunta, Espanja – 13. tammikuuta 1988) oli espanjalainen jalkapalloilija ja jalkapallovalmentaja.


title: José María Peña

text: Peña oli pelipaikaltaan keskikenttäpelaaja. Hän edusti urallaan Arenasia (1915–1926), Real Madridia (1926–1932) ja Celta Vigoa (1932–1934). Arenasin vuosinaan Peña pelasi cup-kilpailu Copa del Reyn loppuottelussa kolmesti. Vuonna 1917 Madrid ja 1925 Barcelona olivat parempia, mutta vuonna 1919 Barcelona kaatui maalein 5–2 ja Arenas voitti ensimmäisen ja ainoan cup-mestaruutensa.


title: José María Peña

text: Jalkapalloilu ammattimaistettiin Espanjassa vuonna 1925 ja vuotta myöhemmin Peñasta tuli yksi Real Madridin ensimmäisistä pelaajahankinnoista. Hän pelasi Real Madridin paidassa neljä kautta vuonna 1928 perustettua kansallista pääsarjaa, ja oli mukana seuran voittaessa ensimmäisen pääsarjamestaruutensa kaudella 1931–1932. Cup-menestystä oli tarjolla myös Madridissa, mutta joukkue hävisi loppuottelussa ensin vuonna 1929 Españolille ja sitten vuonna 1930 Athleticille.


title: José María Peña

text: Espanjan maajoukkueessa Peña pelasi vuosina 1921–1930 yhteensä 21 ottelua ja teki yhden maalin. Hän otti osaa myös vuoden 1924 kesäolympialaisiin, jossa Espanja putosi jo karsintakierroksella Italiaa vastaan. Vuonna 1929 hän oli kentällä, kun Espanja voitti Englannin ensimmäisenä Britteinsaarten ulkopuolisena joukkueena. Peñan ainoa maaottelumaali syntyi hänen viimeisessä maaottelussaan 30. marraskuuta 1930 Portugalia vastaan. Maalin tehdessään hän oli 35 vuotta ja 225 päivää vanha, joka tekee hänestä iäkkäimmän Espanjan maajoukkueessa maalitilinsä avanneen pelaajan.


title: José María Peña

text: Pelaajauransa jälkeen Peña valmensi ainakin Real Oviedoa ja Sporting Gijónia. Hän on ensimmäinen henkilö, joka on valmentanut molempia asturialaisseuroja.


title: Kundalini

text: Kundalini (kuṇḍalinī कुण्डलिनी) on sanskriitin kieltä ja tarkoittaa "kierteellä olevaa". Se on eri joogaperinteissä esiintyvä termi, joka tarkoittaa "hienorakenteiseen" eli ei-fyysiseen "energiakehoon" liittyvää elämänvoimaa. Uinuvan kundalinienergian sanotaan olevan kiertyneenä selkärangan alaosassa sijaitsevassa ristiluussa.


title: Kundalini

text: Kundalini on jooga-ajattelussa osa hienorakenteista energiakehojärjestelmää, johon kuuluvat nadit eli energiakanavat, joista kolme pääkanavaa ida, pingala ja sushumna kulkevat selkäytimessä/keskushermostossa kolmena ympyräliikkeenä, selän puolella liike on ylöspäin ja kehon etupuolen keskilinjalla alaspäin. Tällä keskilinjalla sijaitsevat energiakeskukset eli chakrat, joita on seitsemän ja jotka muodostuvat kehon läpi toimiessaan/pyöriessään.


title: Kundalini

text: Chakrat ja energiajärjestelmä mainitaan mm. varhaisissa Upanishadeissa. Kundalinienergian sanotaan nousevan keskikanavaa, sushumna-nadia pitkin ja läpäisevän kaikki seitsemän päächakraa yhtyen päälaella sahasrara-chakrassa universaaliin elämänvoimaan eli jumalalliseen voimaan, jolloin ihmisen sanotaan olevan itseoivalluksen eli samadhin tilassa. On esitetty biologisia selitysmalleja, joiden mukaan samadhi voisi johtua jonkinlaisesta endorfiinien ja muiden välittäjäaineiden sekä hormonien vaikutuksesta.


title: Kundalini

text: Suomessa on mahdollista opiskella sertifioiduksi kundaliinijoogaopettajaksi.


title: Kundalini

text: Kundalinijoogaa käsitelleistä länsimaalaisista ehkä tunnetuin on psykoanalyytikko Carl Jung (1875–1961). Jungin kundalinijoogaa käsitellyttä luentoa Zürichin psykologikerholla 1932 pidetään laajalti virstanpylväänä itämaisen kundalini-käsitteen ja sen psykologian syvemmälle ymmärtämiselle länsimaissa.


title: Amerikantylli

text: Amerikantylli ("Charadrius vociferus") on amerikkalainen kahlaaja. Lajin nimesi ruotsalainen luonnontutkija Carl von Linné vuonna 1758.


title: Amerikantylli

text: Linnun pituus on 23–26 cm, siipien kärkiväli 59–63 cm ja paino 65–90 g. Naaras on hieman kookkaampi. Muistuttaa tylliä, mutta on tätä hiukan suurempi, hoikempi, pitkäpyrstöisempi ja -nokkaisempi. Rinnan poikki kulkee 2 mustaa raitaa ja nokka on kokonaan tumma. Koivet ovat kellahtavat ja pyrstö sekä yläperä punaruskeat. Sukupuolet ovat samanvärisiä. Ääni on 'kill-dee', josta laji on saanut englanninkielisen nimensä "Killdeer". Vanhin amerikantylli on ollut 11 vuotta 11 kuukautta vanha.


title: Amerikantylli

text: Nimialalaji "vociferus" (Linné 1758) pesii Pohjois-Amerikassa Kanadan eteläosista Floridaan ja Meksikoon saakka, alalaji "ternominatus" (Bangs ja Kennard 1920) Bahamalla ja Antilleilla, sekä alalaji "peruvianus" (Chapman 1920) Etelä-Amerikassa Perusta Pohjois-Chileen. Maailman populaation koko on noin 1 miljoonaa yksilöä. Sen kanta on elinvoimainen. Pohjoisimmat populaatiot ovat muuttolintuja, jotka talvehtivat USA:n itärannikolta aina Kolumbiaan ja Ecuadoriin. Muuttomatkallaan se voi harhautua Länsi-Eurooppaan mutta sitä ei ole tavattu Suomessa.


title: Amerikantylli

text: Pesimäbiotooppeja ovat avoimet ruohikot, pellot, laitumet, golfkentät, tienreunat ja muut lyhytkortiset avomaat. Muuttoaikoina ja talvehtimisalueilla erityyppisillä kosteikoilla ja rannoilla.


title: Amerikantylli

text: Laji on yksiavioinen. Pesä on vaatimaton kuoppa sorassa. Munia on 4 ja molemmat puolisot hautovat, yhteensä 24–28 päivää. Poikaset ovat pesäpakoisia ja lentokykyisiä ne ovat 3–4 viikon ikäisinä. Sukukypsä 1-vuotiaana.


title: Amerikantylli

text: Pääasiassa hyönteiset, nilviäiset ja muut pienet selkärangattomat. Syö myös marjoja.


title: Aspocomp Group

text: Aspocomp Group Oyj on suomalainen elektroniikka-alan konserni. Aspocomp-konserni tarjoaa korkean teknologian piirilevyjen suunnittelua ja valmistusta. Aspocompin valmistamia tuotteita käytetään elektroniikkateollisuudessa, muun muassa langattomissa päätelaitteissa, tietoliikenneverkoissa, autoissa ja erilaisissa teollisuussovelluksissa. Yhtiö harjoittaa myös piirilevyjen välitystoimintaa.


title: Aspocomp Group

text: Aspocomp Group syntyi vuonna 1999 Aspo Oyj:n jakauduttua kahdeksi pörssiyhtiöksi. Aspon hallituksen sillonen puheenjohtaja H. B. Nyberg perusteli jakautumista elektroniikkateollisuuden vahvalla kasvulla. Aspocomp-konsernin liikevaihto oli vuonna 2013 23,6 miljoonaa euroa.


title: Derrick

text: Derrick on saksalainen rikossarja, jota tuotettiin vuosina 1973–1998. Sen pääosassa rikosylitarkastaja Stephan Derrickinä nähdään Horst Tappert apunaan Fritz Wepperin esittämä rikostarkastaja Harry Klein ja Willy Schäferin esittämä rikostarkastaja sekä rikospaikkatutkija Willi Berger.


title: Derrick

text: Derrickin loivat käsikirjoittaja Herbert Reinecker sekä tuottaja Helmut Ringelmann vuonna 1973. Heidän edellinen yhteistuotantonsa oli poliisisarja "Komissaari", josta myös Fritz Wepper siirtyi uuteen sarjaan. Derrickiä kuvattiin lähes neljännesvuosisadan aikana kaikkiaan 281 tunnin mittaista jaksoa.


title: Derrick

text: Alkuvuosien jaksoissa Derrick oli melko toiminnallinen poliisi, ja juoniin kuuluivatkin elimellisenä osana ammuskelut ja tappelut. Myöhemmin ajan kuluessa – ja varsinkin 1990-luvulle tultaessa – jaksot muuttuivat enemmän pohdiskelevimmiksi ja herculepoirotmaisimmaksi. Toiminta jäi käytännössä kokonaan pois ja jaksoissa keskityttiin psykologiseen tutkintaan.


title: Derrick

text: Vaikka katsojaluvut eivät osoittaneet minkäänlaisia merkkejä hiipumisesta, päätettiin sarja lopettaa lokakuussa 1998. Syynä oli Stephan Derrickin (sekä myös Horst Tappertin) lähestyminen eläkeikää. Derrickin ura tavallisena rikostutkijana päättyi kun hän siirtyi Brysseliin Europolin palvelukseen. Jo tuohon aikaan sarjalle oli alkanut muodostua kulttimainetta ja sitä esitettiinkin yli sadassa maassa.


title: Derrick

text: Derrick saavutti suuren suosion myös Suomessa, ja lukeutuukin Kahden keikan ja Ketun ohella Suomen tunnetuimpiin saksalaissarjoihin.


title: Derrick

text: Sarjan päätyttyä parivaljakko Reinecker ja Ringelmann loi dekkarisarjan Siska.


title: Derrick

text: Sarjaa Saksassa esittänyt ZDF-kanava veti Derrickin uusinnat pois ohjelmistostaan, kun Horst Tappertin historia Waffen-SS:ssä paljastui.


title: Derrick

text: Sarja julkaistaan Saksassa kokonaisuudessaan DVD-muotoisena. Julkaisussa ollaan jo edistytty 1990-luvulle asti. Suomessa sarjaa on julkaistu toistaiseksi vain viiden jakson verran, mutta sitä julkaistaan vielä ainakin 22 jakson verran, kokoelmajulkaisuna "Vanhan ketun" ja "Kahden keikan" kanssa.


title: Derrick

text: Yle TV2 uusi koko sarjan vuosina 2007–2011 lukuun ottamatta jaksoja ”Pornocchio” ja ”Anna Lakowski”. Syy sensuuriin oli jaksojen saamat K13-ikärajamerkinnät, jotka oli annettu televisioyhtiön uudelleenarvioitua sarjan loppupään Viestintävirastolta saadun huomautuksen vuoksi. Huomautus koski sitä, että aiemmin oli näytetty sarjasta jakso, jonka sisältämä K13-ikärajaluokituksen täyttävä materiaali aiheutti sen, ettei jaksoa ollut soveliasta esittää sarjan ohjelmapaikalla alkuiltapäivällä, vaan se olisi saatu esittää vasta kello 19:n jälkeen. Useat sarjan seuraajat kävivät kiivasta keskustelua televisioyhtiön kanssa aiheesta, ehdottaen esimerkiksi jaksojen esittämisen siirtämistä myöhemmälle kellonajalle. Kaikesta palautteesta huolimatta televisioyhtiö kieltäytyi kuitenkin esittämästä jaksoja, ja ne ovat edelleen esittämättä.


title: Derrick

text: "Pilottijaksosta on ."


title: Derrick

text: "Suomeksi nimellä ”Silminnäkijä” on esitetty kolme eri jaksoa, ja nimillä ”Huuto yössä” ja ”Kuollut ystävä” kummallakin kaksi eri jaksoa."


title: Live at Hammersmith (Twisted Sisterin albumi)

text: Live at Hammersmith on Twisted Sister -yhtyeen julkaisema livealbumi vuodelta 1994, joka on taltioitu Lontoossa Hammersmith Odeonilla.


title: Blind Man’s Bluff: The Untold Story of American Submarine Espionage

text: Blind Man's Bluff: The Untold Story of American Submarine Espionage on Sherry Sontagin, Cristhoper Drewn ja Annette Lawrence Drewn vuonna 1998 kirjoittama kirja, joka kertoo Yhdysvaltain laivaston suorittamista sukellusvene operaatioista kylmän sodan aikana. Operaatioiden tarkoituksena oli valvoa salaa Neuvostoliiton satamia, varjostaa laivoja ja sukellusveneitä, salakuunnella sotilaallista yhteydenpitoa ja jopa noutaa salaista materiaalia merenpohjasta.


title: Israelin esihistoria

text: Israelin esihistoria ulottuu nykyihmisen edeltäjien varhaiskivikautisesta kulttuurista heprealaisten asettumiseen alueelle, jolloin alkoi historiallinen aika.


title: Israelin esihistoria

text: Ubeidiyan alueelta Jordanin laaksosta on löytyneet työkalut 1,4-1,6 miljoonan vuoden takaa ovat yksi vanhimmista homidien jäänteistä Afrikan ulkopuolella.


title: Israelin esihistoria

text: Karmel-vuorelta on löytynyt arkeologisia jäänteitä, joiden perusteella on mahdollista että noin 80 000 vuotta sitten neanderthalit ja nykyihmiset elivät sovussa nykyisen Pohjois-Israelin alueella.


title: Israelin esihistoria

text: Maanviljelyä edelsi muun muassa villiviljan keräilyllä ja metsästyksellä elänyt Natufin kulttuuri.


title: Israelin esihistoria

text: Kolmannella vuosituhannella eaa. Lähi-Itään tuli seemiläisiä kieliä puhuvia kansoja, joihin heprealaisetkin kuuluivat. Toisella vuosituhannella eaa. heettiläisten valtion romahdus ja egyptiläisten vallan heikkeneminen loivat tilaa heprealaisille.


title: Live at Wacken – The Reunion

text: Live at Wacken – The Reunion on Twisted Sister -yhtyeen julkaisema livealbumi vuodelta 2005.


title: Paul Zamecnik

text: Paul Charles Zamecnik (s. 22. marraskuuta 1912 – 2009) oli yhdysvaltalainen lääkäri ja tutkija. Hän harjoitti huomattavan akateemisen uransa ohella ammattiaan Massachusetts General Hospitalissa 1950-luvulta lähtien.


title: Paul Zamecnik

text: Zamecnik syntyi Clevelandissa, Ohiossa, ja valmistui Harvard Medical Schoolista lääketieteen tohtorina vuonna 1936. Hän oli Yhdysvaltain kansallisen tiedeakatemian sekä American Academy of Arts and Sciencesin jäsen.


title: Paul Zamecnik

text: Zamecnikin tutkimusryhmä oli keskeisessä osassa muun muassa proteiinien biosynteesin mekanismin selvittämisessä. Hän oli vuodesta 1936 lähtien naimisissa Mary Connorin kanssa. Parilla oli kolme yhteistä lasta. Mary kuoli 94 vuoden ikäisenä 26. elokuuta 2005.


title: Paul Zamecnik

text: Zamecnikille myönnettiin palkintona hänen lääketieteellisestä tutkimustyöstään National Medal of Science vuonna 1991 ja Laskerin erityispalkinto vuonna 1996.


title: Pohjavaara

text: Pohjavaara on kylä Sotkamon luoteisosassa, Kainuussa. Matkaa Sotkamon keskustaan ja Kajaaniin Pohjavaaralta on 21 kilometriä. Kylässä on useita luomuviljelijöitä. Pohjavaara on tunnettu ja tunnustettu erityisesti perunoistaan. Kylässä on myös koulu, jossa ovat luokat 1–6. Koulu toimii kolmiopettajaisena ja oppilaita koulussa lukukaudella 2007–2008 oli 45. Pohjavaaran postinumero on 88490.


title: Afrikantylli

text: Afrikantylli ("Charadrius pecuarius") on pieni afrikkalainen kahlaaja. Lajin kuvaili ja nimesi Coenraad Jacob Temminck 1823.


title: Afrikantylli

text: Linnun pituus on 12–14 cm, siipien kärkiväli 40–44 cm ja paino 26–54 g. Pieni, mustajalkatylliä muistuttava kahlaaja. Alapuoli on valkoinen, kupeilla (ja koiraalla myös rinnassa) on punertava sävy. Selkäpuoli ja päälaki ovat harmaanruskeat, suomukuvioiset. Leveä valkoinen silmäkulmajuova ja tumma ohjas. Nokka on kokotumma, lyhyehkö, ja koivet ovat tummat. Lennossa näkyy siivellä epäselvä vaalea siipijuova. Tavallisin ääni on 'tit-piip'.


title: Afrikantylli

text: Afrikkalainen laji, joka puuttuu pesivänä Saharan ja lähes koko Sahelin alueelta sekä pohjoisosista. Pesii kuitenkin Niilin suistossa. Esiintyminen laikuittaista. Maailman populaation koko on 140 000–190 000 yksilöä. Lajin kanta on elinvoimainen. Pääasiassa paikkalintu mutta voi vaellella sadekausien mukaan. Lajia ei ole tavattu Suomessa.


title: Afrikantylli

text: Kuivat avomaat lähellä vesistöä, lyhytkortiset pellot ja heinikot, hiekkakannakset ja hiekkarannat. Välttää korkeaa kasvillisuutta ja kallioista tai louhikkoista maastoa.


title: Afrikantylli

text: Pesä on avoimesti maassa. Pesyeitä on tavallisesti 2 ja munia 2. Haudonta-aika on 23–26 päivää, molemmat emot hautovat. Poikaset ovat pesäpakoisia ja lentokykyisiä ne ovat noin 25 päivän ikäisinä. Molemmat emot hoitavat poikasia. Sukukypsä usein jo 1-vuotiaana.


title: Afrikantylli

text: Etupäässä hyönteiset ja hämähäkkieläimet.


title: Tbilisin kasvitieteellinen puutarha

text: Tbilisin kasvitieteellinen puutarha () sijaitsee Tbilisissä Georgian pääkaupungissa, Tsavkisis-Tskalin rotkossa Sololakin vuorijonon, Trialetin vuorijonon osan, eteläisillä kukkuloilla. Puutarha käsittää 161 hehtaarin suuruisen alueen ja yli 4 500 taksonomisen ryhmän kasvikokoelman.


title: Tbilisin kasvitieteellinen puutarha

text: Kasvitieteellisen puutarhan historia käsittää yli kolme vuosisataa. Sitä kuvaili ensimmäiseksi vuonna 1671 ranskalainen matkailija Jean Chardin kuninkaallisiksi puutarhoiksi, jotka oli saatettu perustaa viimeistään vuonna 1625. Puutarhat pääsivät botanisti Joseph Pitton de Tournefortin selontekoon (1701) ja prinssi Vakhuštin Tbilisin karttaan (1735). Persialaisten hyökkäyksessä vuonna 1795 kärsineet puutarhat elvytettiin 1800-luvun alussa ja perustettiin virallisesti Tiflisin kasvitieteellisenä puutarhana vuonna 1845.


title: Tbilisin kasvitieteellinen puutarha

text: Vuodesta 1888 eteenpäin, kun puutarhaan perustettiin floristiikan keskus, useat merkittävät tutkijat ovat työskennelleet puutarhalle. Vuosina 1896–1904 puutarhaa laajennettiin länteen ja vuosien 1932 ja 1958 välillä entisen islamilaisen hautausmaan alue liitettiin siihen. Useita hautausmaan hautoja, kuten tunnetun azerbaidžanilaisen kirjailijan Mirzə Fətəli Axundovin (1812–1878) hauta, on kuitenkin säilynyt. Kasvitieteellisen puutarhan keskinen sisäänkäynti sijaitsee historiallisen Nariqalan linnoituksen juurella. Toinen, tunnelina kallioon vuosina 1909–1914 leikattu sisäänkäynti oli käytössä 2000-luvun puoliväliin saakka, kunnes siitä tehtiin Georgian suurin yökerho "Gvirabi".


title: Stonesoft

text: Stonesoft Oyj on suomalainen, maailmanlaajuisesti toimiva tietoturva-alan yritys, joka perustettiin vuonna 1990. Sen liikevaihto oli vuonna 2011 30,6 miljoonaa euroa ja sen tulos noin miljoona euroa tappiollinen. Yrityksen henkilöstömäärä on 222. Stonesoftin toimitusjohtaja on Ilkka Hiidenheimo ja sen pääkonttori sijaitsee Helsingissä. Tuotekehityksessä yritys työllistää noin sata henkilöä Helsingissä, Ranskan Sophia Antipolisissa ja Puolan Krakovassa. Stonesoftin asiakkaisiin kuuluu yli 6 500 keskisuurta tai suurta yritystä ympäri maailmaa.


title: Stonesoft

text: Stonesoftin perusti Unicissa, Teklassa ja Oraclessa työskennellyt tekniikan ylioppilas Ilkka Hiidenheimo vuonna 1990. Seuraavana vuonna toiseksi omistajaksi ja toimitusjohtajaksi tuli Hannu Turunen. Vuonna 1995 tuotiin markkinoille ensimmäinen tuote Stonebeat.


title: Stonesoft

text: Stonesoft listautui Helsingin pörssiin niin sanotun IT-kuplan aikana huhtikuussa 1999. Yhtiön markkina-arvo kasvoi jopa 880 miljoonaan euroon keväällä 2000. Vuoteen 2008 mennessä arvosta oli kadonnut noin 98 % (markkina-arvo 14,9 milj. euroa maaliskuussa 2008 ). Listautumisen yhteydessä silloinen toimitusjohtaja Hannu Turunen arvioi Stonesoftilla olevan paremmat kasvunäkymät kuin Microsoftilla. Syyskuussa 2009 Helsingin Kauppakorkeakoulun (nykyisin Aalto-yliopisto) rahoituksen professori Vesa Puttonen valitsi suosikkiosakkeekseen Stonesoftin.


title: Stonesoft

text: Vuonna 2000 Stonesoftin toimitusjohtajaksi tuli Esa Korvenmaa Sonerasta. Vuonna 2002 hänen tilalleen otettiin Hannu Turusen veli Jorma Turunen. Teknologiajohtajana toiminut Ilkka Hiidenheimo otti toimitusjohtajuuden käsiinsä 2004. Hän ei kahdeksaan vuoteen nostanut yrityksestään palkkaa eikä osinkoja, mutta oli vuosikymmenen vaihteen osakeanneissa saanut lähes 50 miljoonan euron myyntivoitot.


title: Stonesoft

text:
Keväällä 2013 Intelin yhdysvaltalainen tytäryhtiö McAfee teki Stonesoftin osakekannasta lähes 300 miljoonan euron tarjouksen. Tämä oli yli kaksi kertaa enemmän kuin osakkeiden senhetkinen hinta pörssissä.
Osake noteerattiin viimeisen kerran Helsingin pörssissä 20.11.2013.


title: Stonesoft

text: Vuonna 2010 Stonesoft avasi keskustelun kehittyneistä evaasiotekniikoista (Advanced Evasion Techniques). Stonesoftin mukaan kehittyneet evaasiotekniikat pystyvät läpäisemään melkein kaikki olemassa olevat tietoturvajärjestelmät aiheuttaen siten vakavasti otettavan uhan tietojärjestelmille ympäri maailman.


title: Stonesoft

text: Stonesoft on panostanut vahvasti tietoturvaosaamiseensa ja nimitti keväällä 2012 Jarno Limnéllin kyberturvallisuusjohtajakseen. Limnéll vastasi yhtiön kyberturvallisuusstrategiasta ja -kumppanuuksista vuoteen 2015, jolloin erosi yhtiön palveluksesta. Limnéll kirjoitti tietoturvallisuudesta muun muassa Iltalehden blogissa.


title: Stonesoft

text: Kesällä 2012 Stonesoft toi markkinoille uuden tietoturvatuotteen Evasion Prevention System (EPS), jolla on mahdollista tunnistaa ja torjua kehittyneitä evaasiotekniikoita. Yritys tarjoaa organisaatioille myös testityökalun, jolla ne voivat testata tietoturvansa tason kehittyneitä evaasiotekniikoita vastaan.


title: Stonesoft

text: Stonesoftin tuotebrändi oli aiemmin nimeltään StoneGate, joka yhdistää verkkotietoturvan, saatavuuden ja kuormantasausteknologian yhtenäiseksi järjestelmäksi. Vuoden 2012 alussa Stonesoft luopui StoneGate-tuotemerkin nimestä. Nykyisin yrityksen tuotteet kulkevat Stonesoft-nimellä.


title: Katherine Esau

text: Katherine Esau (3. huhtikuuta 1898 Jekaterinoslav, Venäjän keisarikunta – 4. kesäkuuta 1997 Santa Barbara, Kalifornia) oli yhdysvaltalainen kasvitieteilijä.


title: Katherine Esau

text: Esau syntyi Ukrainassa saksalaisten mennoniittojen tyttäreksi. Venäjän vallankumouksen jälkeen perhe siirtyi Saksaan ja sieltä edelleen Kaliforniaan, jossa Esau sai tohtorinarvonsa vuonna 1931.


title: Katherine Esau

text: Esau tunnetaan varsinkin ansioistaan kasvianatomian tutkijana. Hänen kirjansa "Plant Anatomy" ja "Anatomy of Seed Plants" ovat alan merkkiteoksia. Hänen mukaansa on nimetty Katherine Esau -palkinto.


title: Katherine Esau

text: Esau valittiin vuonna 1957 Yhdysvaltain kansallisen tiedeakatemian jäseneksi sen historian kuudentena naispuolisena tutkijana, ja hänelle myönnettiin vuonna 1989 National Medal of Science. Hän eli 99-vuotiaaksi.


title: Hanka Kupfernagel

text: Hanka Kupfernagel (s. 19. maaliskuuta 1974 Gera) on saksalainen maantie- ja maastopyöräilijä.


title: Hanka Kupfernagel

text: Kupfernagel on voittanut cyclocrossin maailmanmestaruuden vuosina 2000, 2001, 2005 ja 2008. Lisäksi hän on sijoittunut MM-hopealle 2002, 2003, 2006, 2009 ja 2010 sekä MM-pronssille 2004. Lajin Euroopan mestari hän on vuosilta 2003, 2004 ja 2008 sekä EM-hopeamitalisti vuodelta 2006.


title: Hanka Kupfernagel

text: Maantiepyöräilyssä Kupfernagel on voittanut aika-ajon maailmanmestaruuden Stuttgartissa vuonna 2007. MM-pronssia hän saavutti vuonna 1998 niin aika- kuin maantieajossakin. Sydneyn olympialaisissa 2000 hän sijoittui maantieajossa hopealle. Maantieajon Euroopan mestaruuden Kupfernagel voitti vuonna 1996 sekä UCI:n ranking-listan vuosina 1997–1999. Lisäksi hän on junioreiden maantieajon maailmanmestari vuodelta 1992.


title: The Video Years

text: The Video Years on Twisted Sister -yhtyeen vuonna 2007 julkaisema DVD.


title: Jan Mark

text: Janet Marjorie "Jan" Mark (22. kesäkuuta 1943 – 16. tammikuuta 2006) oli brittiläinen lastenkirjailija. Hän julkaisi kymmeniä kirjoja, joista viimeiset vain hieman ennen kuolemistaan aivokalvontulehduksen aiheuttamaan verenmyrkytykseen 62 vuoden iässä.


title: Jan Mark

text: Mark voitti 1970–1980-luvuilla kaksi Carnegie-mitalia. Muutamia hänen kirjoistaan ovat "Thunder and Lightnings", "Handles", "Zeno Was Here", "The Tale of Tobias", "My Frog and I" ja "Useful Idiots".


title: Ruff Cuts

text: Ruff Cuts on vuonna Twisted Sisterin EP-levy, joka julkaistiin vuonna 1982 levymerkillä Secret Records.


title: Eddie Ojeda

text: Eddie "Fingers" Ojeda (s. 5. elokuuta 1955) on yhdysvaltalainen kitaristi. Hän kasvoi New Yorkissa isänsä, äitinsä ja pikkuveljensä kanssa. Tällä hetkellä hänet tunnetaan parhaiten Yhdysvaltalaisen hard rock -yhtye Twisted Sisterin kakkoskitaristina. 70-luvun alussa hän perusti SPX-nimisen yhtyeen, jonka kanssa teki comebackin lähdettyään Twisted Sisteristä vuonna 1987. SPX lopetti vuonna 1993, jolloin hän siirtyi oman sooloyhtyeensä keulakuvaksi. Vuonna 1997 Ojeda siirtyi takaisin Twisted Sisteriin. Vuonna 2005 hän julkaisi debyyttilevynsä soolouralla. 80-luvulla hän esiintyi myös ""Hear 'n' Aid""-projektissa.


title: Eddie Ojeda

text:
Eddie syntyi tavalliseen perheeseen, joka asui alun perin Denverissä. Myöhemmin Eddien perhe muutti New Yorkiin, jossa Eddie perusti SPX-nimisen yhtyeen. SPX julkaisi kolme singleä, jonka jälkeen Eddie liittyi Twisted Sisteriin ja SPX hajosi. Yhtye levytti ensimmäisen kerran vuonna 1982, ja sai EP-levy nimen "Ruff Cuts". Samana vuonna julkaistiin yhtyeen ensimmäinen studioalbumi "Under The Blade". Seuraavien vuosien aikana Eddie oli mukana levyillä "You Can't Stop Rock 'N' Roll" (1983), "Stay Hungry" (1984), "Come Out And Play" (1985) ja "Love Is For Suckers". Tämän jälkeen yhtye hajosi, ja Eddie nosti SPX-yhtyeen tuhkasta. Tällä kertaa yhtye levytti demon, joka ei kuitenkaan koskaan päätynyt levitykseen. Eddie omistaa ainoan kappaleen. Vuonna 1993 hän perusti oman sooloyhtyeensä, joka keikkaili ahkerasti. Vuonna 1997 hän aloitti Twisted Sister-yhtyeen kasaamisen uudelleen Dee Sniderin kanssa. Vuonna 1999 uudelleenperustettu yhtye ei enää ylettänyt samaan suursuosioon, josta oli 80-luvulla nauttinut. 2000-luvun alussa suosio alkoi vähitellen nousta, ja vuonna 2004 julkaistiin uudelleenänitys vuoden 1984 klassikkoalbumista "Stay Hungry". Levyn nimeksi tuli "Still Hungry", ja myös ääniefektejä on paranneltu.
Seuraavana vuonna Eddie julkaisi debyyttilevynsä soolouralla. Levyn nimeksi tuli "Axes 2 Axes".
Vuonna 2006 yhtye julkaisi studiolevyn nimeltä "Twisted Christmas", jossa yhtye esittää tunnettuja joululauluja.
Yhtye hajosi levyn jälkeen, mutta palasi esiintymislavoille 2007.
Tällä hetkellä Eddie asuu perheensä kanssa New Yorkissa.


title: Maarten Schmidt

text: Maarten Schmidt (s. 28. joulukuuta 1929) on alankomaalainen tähtitieteilijä. Hän syntyi Groningenissa, sai opetusta Jan Hendrik Oortilta ja valmistui Leidenin yliopistosta.


title: Maarten Schmidt

text: Schmidt lähti vuonna 1959 Yhdysvaltoihin, jossa hän aloitti työnsä California Institute of Technologylle. Hän on keskeisiä hahmoja kvasaarien tutkimuksen historiassa. Hän on ollut vuodesta 1978 lähtien Yhdysvaltain kansallisen tiedeakatemian jäsen.


title: Maarten Schmidt

text: Asteroidi 10430 Martschmidt on nimetty Schmidtin mukaan.


title: Boitzenburgin linna

text: Boitzenburgin linna () on historiallisesti ja arkkitehtonisesti merkittävä linna saksalaisessa Brandenburgin osavaltiossa, noin 110 kilometriä pohjoiseen Berliinistä. Se on yksi suurimmista linnoista alueella. Yli sadan vuoden ajan linna toimi Arnimin aatelissuvun kantalinnana. Muutama vuosi Saksan jälleenyhdistymisen jälkeen linna kunnostettiin ja se toimii nykyisin hotellina.


title: Boitzenburgin linna

text: Boitzenburgissa sijaitseva linna mainittiin ensimmäisen kerran vuoden 1276 tienoilla. Linna tuhoutui osittain kolmikymmenvuotisessa sodassa. Vuoden 1740 tienoilla linna uudelleenrakennettiin barokkityyliin. 1800-luvulla linnaa uudistettiin kahteen otteeseen: vuosina 1838–1842 Friedrich August Stülerin suunnitelmien pohjalta uusgoottiseen tyyliin ja vuosina 1881–1884 uusrenessanssityyliin.


title: Boitzenburgin linna

text: Linna sijaitsee saarella, joka vuonna 1840 maisema-arkkitehti Peter Joseph Lennén suunnittelemana muotoiltiin englantilaista tyyliä edustavaksi maisemapuistoksi.


title: Hōshō (1921)

text: Hōshō (, ’liitävä feenikslintu’) oli ensimmäinen keisarillisen Japanin laivaston lentotukialus. Alus oli ainoa toisesta maailmansodasta selvinnyt japanilainen lentotukialus.


title: Hōshō (1921)

text: Vesilentokoneiden emälaivasta "Wakamiyasta" saadut operatiiviset kokemukset niin sodan kuin rauhan aikana paljastivat ensimmäisen sukupolven vesilentokoneiden emälaivojen heikkoudet eli toiminnan riippuvuuden sääolosuhteista sekä aikaa vievän koneiden siirtelyn alukselta veteen ja takaisin alukselle. Tämän vuoksi edellytettiin joka säässä lentotoiminnan mahdollistavaa riittävällä nopeudella ja merikelpoisuudella varustettua alusta. Ensimmäisen maailmansodan lopulla esitettiin lentokoneiden nousemista ja laskeutumista aluksen kannelle.


title: Hōshō (1921)

text: Japani teki laivastosuunnitelman vastatakseen Yhdysvaltain laivaston vuonna 1916 aloittamaan kolmivuotissuunnitelmaan. Tämä laivaston täydennysohjelma ”8-6” hyväksyttiin 22. joulukuuta 1917 – 26. maaliskuuta 1918 pidetyissä budjettikokouksissa, ja keisari vahvisti suunnitelman 22. maaliskuuta. Suunnitelman 8-6 aluksesta kuusi oli niin kutsuttuja erikoisaluksia, joista viisi muodosti Shiretoko-luokan tankkialukset ja kuudennesta tuli "Hōshō", jonka hankintaan varattiin vuoden 1918 budjetista 1,2 miljoonaa jeniä. Siitä tuli samalla maailman ensimmäinen lentotukialukseksi suunniteltu alus. Aluksen valmistustyön alkaessa ei termiä lentotukialus oltu virallistettu, ja aluksesta käytettiin nimeä erikoisalus numero 7.


title: Hōshō (1921)

text: Laivaston tekninentoimisto valmisti komentajakapteeni Taji Yasujin ja kommodori Kawai Teijin johdolla alustavat piirustukset, joissa ei esitetty kansirakenteita eikä lentokoneiden vaatimia tiloja tai laitteita. Suunnitelmien pohjana käytettiin Britannian kuninkaallisen laivaston "HMS Campaniaa" ja siten suunnitellulla aluksella oli ainoastaan lentokoneiden nousun vaatimat rakenteet. Suunnittelun perustaksi laivaston esikunta määräsi alukselle sijoitettavan 16 pommikonetta, kahdeksan tiedustelukonetta ja kahdeksan hävittäjää sekä aseistukseksi 4–8 14 senttimetrin tykkiä ja neljä ilmatorjuntatykkiä.


title: Hōshō (1921)

text: Vuonna 1918 vahvistettiin laivaston ”8-8”-suunnitelma, jossa hankintaan lisättyjen "Shōkakun" ja toisen nimeämättömän lentotukialuksen jälkeen laivastoesikunta julkisti lopulliset vaatimukset. Niiden mukaan aluksen uppouma oli 10 000 tonnia nopeuden ollessa 30 solmua. Aluksella olleiden hävittäjien tuli kyetä nousemaan alukselta ja laskeutumaan veteen. Suurempien koneiden tuli nousta ja laskeutua veteen.


title: Hōshō (1921)

text: Lopulta vaatimukset vahvistettiin joulukuussa 1919, jolloin alukselle tuli rakentaa erilliset nousu- ja laskukannet sekä varustaa se erilaisilla koneiden huollon vaatimilla tiloilla. Samoin torpedoille ja lentopommeille varustettiin omat tilat. Ilmatorjunta-aseistus vaihdettiin 12 senttimetrin ilmatorjuntatykkeihin ja koneiden lukumäärä vahvistettiin 16 torpedopommittajaksi ja 16 hävittäjäksi.


title: Hōshō (1921)

text: Alus piti tilata Yokosukan laivastontelakalta, mutta telakan ilmoitettua toimitusongelmista 10. marraskuuta ministeriö tilasi 30. maaliskuuta 1920 aluksen Asano Shipbuilding Companyltä Tsurumista läheltä Tokiota. Aluksen köli laskettiin vielä saman vuoden lopulla 16. joulukuuta ja alus laskettiin vesille vuotta myöhemmin 13. marraskuuta. Samana päivänä alus luokiteltiin erikoisaluksesta lentotukialukseksi, jolloin siitä tuli "Wakamiyan" (1. huhtikuuta 1920) ja "Shōkakun" (3. maaliskuuta 1921) jälkeen keisarillisen Japanin laivaston kolmas lentotukialus.


title: Hōshō (1921)

text: Aluksen runko luovutettiin laivastolle 10. tammikuuta 1922, minkä jälkeen se hinattiin Yokosukan laivastontelakalle varustettavaksi. Työtä varten Asanon telakalta siirtyi noin 300 työläistä Yokosukaan. Valmistusaikataulu viivästyi aluksen ollessa vasta 65,5-prosenttisesti valmis alkuperäisenä luovutuspäivänä maaliskuussa 1922, joten luovutuspäiväksi määrättiin joulukuu. Toistuvat muutokset olivat siirtäneet vesillelaskua ja muutokset lentokanteen, komentosiltaan ja mastoihin viivästyttivät töitä lisää. Lisäksi Sperry Companyn gyrovakaajien toimituksen viiveet viivästyttivät työtä, samoin kuin jarrujärjestelmien testaukset.


title: Hōshō (1921)

text: Aluksen kattilat asennettiin helmikuun alussa ja pääkoneet kaksi kuukautta myöhemmin. Aseistus asennettiin toukokuussa ja valmistajan ensimmäiset koeajot suoritettiin lokakuun lopulla samanaikaisesti asejärjestelmien testauksen kanssa. Viralliset koeajot tehtiin 1.–20. marraskuuta ja ne päättyivät vakaajien testeihin 5. joulukuuta. "Hōshōsta" tuli palvelukseen otettaessa maailman ensimmäinen alusta alkaen suunniteltu ja valmistettu lentotukialus 27. joulukuuta 1922.


title: Hōshō (1921)

text: "Hōshōn" palvelukseenoton jälkeen kokeneet lentokonemiehistöt esittivät muutoksia ja alus siirrettiin 6. kesäkuuta 1924 muutostöitä varten Yokosukan laivastontelakalle, mistä se palasi palvelukseen 20. elokuuta. Telakalla komentosilta, kolmijalkainen masto ja nosturi poistettiin, koska ne pienensivät lentokantta ja haittasivat lentäjien näkyvyyttä. Etuosan lentokantta levennettiin ja raskaat ilmatorjuntatykit siirrettiin edemmäs pois laskeutumisalueelta ja ne sijoitettiin suurin piirtein poistetun komentosillan paikalle.


title: Hōshō (1921)

text: Alukselle asennettiin 10. maaliskuuta – 2. heinäkuuta 1925 etummaisen hissin taakse verkko, jonka tehtävänä oli estää laskeutuvan koneen törmääminen nousuun valmistautuvaan koneeseen ja putoaminen hissikuiluun. Verkko oli hydraulinen ja se voitiin nostaa kolmessa sekunnissa.


title: Hōshō (1921)

text: Alus muodosti 1. huhtikuuta 1928 "Akagin" kanssa keisarillisen Japanin laivaston 1. lentotukialusviirikön. Alus vaurioitui pahoin jouduttuaan pyörremyrskyyn 26. elokuuta 1935, jolloin lentokannen etuosa romahti. Miehistö leikkasi irti romahtaneen osan, jonka jälkeen alus kykeni hitaasti siirtymään Yokosukaan. Alus oli korjattavana telakalla 22. marraskuuta 1935 – 31. maaliskuuta 1936, jolloin sen vakavuutta parannettiin.


title: Hōshō (1921)

text: "Hōshō" oli Kiinan rannikolla elo–syyskuussa 1937, jolloin se kuljetti "Ryūjōn" kanssa keisarillisen Japanin laivaston ilmavoimien 1. lentotukialuslennostoa.


title: Hōshō (1921)

text: "Hōshōn" päälliköksi tuli 1. marraskuuta 1940 Kikuchi Tomozo. Alus siirrettiin 12. elokuuta 1941 3. lentotukialusviirikön johtoalukseksi ja 5. syyskuuta Umetani Karou vastaanotti aluksen päällikkyyden ja samalla viirikön johtoaluksen tehtävät siirrettiin toisaalle. Alus lähti 17. syyskuuta Hashirajimasta Kureen ja se vastaanotti viirikön johtoaluksen tehtävät 28. syyskuuta ja luovutti sen edelleen seuraavana päivänä.


title: Hōshō (1921)

text: Alus liitettiin osaksi laivaston pääosan ilma-asetta 7. joulukuuta. Puolilta öin alus lähti Isoroku Yamamoto johtaman laivasto-osaston mukana Japanin sisämereltä suojaamaan Chūichi Nagumon Pearl Harboriin iskeneen laivasto-osaston paluuta. Merelle lähteneeseen osastoon kuuluivat lippulaiva "Nagaton" ja "Hōshōn" lisäksi "Zuihō", seitsemän taistelulaivaa, seitsemän risteilijää ja 28 hävittäjää. Osasto läpäisi 8. joulukuuta aamulla Bungonsalmen kohdatakseen Nagumon osaston merellä. Osastot palasivat Kureen 12. joulukuuta.


title: Hōshō (1921)

text: Alus liitettiin 1. huhtikuuta 1942 osaksi laivaston 1. ilma-armeijaan ja se muodosti 20. toukokuuta alkaen osan päälaivaston ilma-aseesta. Alus lähti 29. toukokuuta Hashirajimasta Yhdistyneen laivaston mukana ollen kahden taistelulaivarivistön välissä osaston perältä. Se osallistui 2. kesäkuuta laivaston mukana Midwayn taisteluun. Alus palasi laivaston mukana Hashirajimaan 14. kesäkuuta.


title: Hōshō (1921)

text: Alus irrotettiin 20. kesäkuuta 1. ilma-armeijasta, jolloin sen lentokoneet siirrettiin maihin. Alus liitettiin 14. heinäkuuta 3. laivastoon, joka oli osa liikkuvaa laivastoa. Se palveli laivaston lentäjien koulutusaluksena. Aluksen päällikkyydeen vastaanotti 1. elokuuta Yamaguchi Bunjiro, joka luovutti päällikkyyden 15. marraskuuta Hattori Katsujille.


title: Hōshō (1921)

text: Alus liitettiin 15. tammikuuta 1943 liikkuvan laivaston koulutusosaston 3. osastoon läntiselle Sisämerelle, jolloin sen lentokoneet muodostivat 3. laivaston 50. lennoston. Aluksen päällikkyyden vastaanotti 5. heinäkuuta Kaizuka Takeo, joka luovutti päällikkyyden 18. joulukuuta Matsuura Yoshille.


title: Hōshō (1921)

text: Alus liitettiin 1. tammikuuta 1944 5. osaston koulutusyksikköön, jossa sen lentokoneet kuuluivat 12. ilma-armeijan 51. lennostoon. Alus oli edelleen Sisämerellä purjehtien edestakaisin ollen puolet ajasta Kuressa ja puolet Sisämeren länsiosissa. Alus palasi liikkuvaan laivastoon 2. helmikuuta aloittaen 3. laivaston lentäjien koulutuksen. Aluksen päällikkyyden vastaanotti 1. maaliskuuta Koda Kiyoshi.


title: Hōshō (1921)

text: Heinäkuussa Mariaanien taistelussa kärsittyjen lentotukialustappioiden jälkeen alukselta poistettiin neljä 14 senttimetrin tykkiä ja sen lentokantta kasvatettiin niin suureksi kuin mahdollista, jotta alukselle voitaisiin siirtää uudempia lentokoneita. Aluksen päälliköksi saapui 6. heinäkuuta Takarada Yujiro.


title: Hōshō (1921)

text: Alus oli 3. tammikuuta 1945 Kuressa, kun se liitettiin "Kaiyōon", "Settsun" ja "Yūkazen" muodostamaan lentokoneiden maali- ja koulutusosastoon. Alus osallistui 20. tammikuuta torpedokoulutukseen 453 lentorykmentin ja sukellusveneen "Ha-106" kanssa. Se saapui 1. helmikuuta Tokuyamaan, jossa alus sai määräyksen seuraavana aamuna tankattuaan olla Sisämerellä maalilaivana.


title: Hōshō (1921)

text: 762 lentorykmentin harjoitus peruttiin 26. helmikuuta Yhdysvaltain laivaston osaston lähestyessä Tokiota. Aluksen päällikkyyden vastaanotti 5. maaliskuuta Osuga Hidekazu. Se osallistui 9. maaliskuuta torpedoammuntoihin.


title: Hōshō (1921)

text: Alus lähti 11. maaliskuuta Oitasta yhdessä "Yūkazen" ja "Settsun" kanssa 252. lentorykmentin maalialuksiksi. Yhdysvaltain laivaston Task Force 58:n lentokoneet iskivät Sisämerelle, jolloin alusta vastaan hyökkäsi seitsemän lentokonetta. Siihen osui kolmesti lentokannen takaosaan vaurioiden jäädessä pieniksi ja neljä lentokannen läpäisevää reikää korjattiin pikaisesti. Kuusi miehistönjäsentä sai surmansa.


title: Hōshō (1921)

text: 23. maaliskuuta "Hōshō" ja "Ryuhō" liitettiin 2. laivastoon, jossa alus suojasi vaurioitunutta "Ryuhōa". Aluksen päällikkyyden vastaanotti 18. toukokuuta Furutani Keiji. Alus oli 28. toukokuuta ankkurissa naamioituna Nishinomishiman itärannikolla ja se luokiteltiin 1. kesäkuuta neljännen luokan reservialukseksi tehtävänään suojata Kuren satamaa. Samalla aluksen miehistö supistettiin puoleen. Alus oli kuitenkin 5. heinäkuuta edelleen ankkuripaikallaan Nishinomishimassa.


title: Hōshō (1921)

text: Alus sai 14. heinäkuuta määräyksen läpäistä Shimonosekinsalmi ja siirtyä Mojille salmen miinanraivauksen valmistuttua. Se valmistautui 23. heinäkuuta lähtemään Kuresta Mojille. Seuraavana päivänä Kureen tehdyssä ilmahyökkäyksessä alukseen osui pommi, joka aiheutti vain lieviä vaurioita. Alus lähti 26. heinäkuuta Mojille. Aluksen päällikkyyden vastaanotti 20. syyskuuta Kaneoka Kunizo.


title: Hōshō (1921)

text: "Hōshō" poistettiin laivaston alusluettelosta 5. lokakuuta, mutta se jatkoi palvelustaan liittoutuneiden valvonnassa. Alus lähti Kuresta yhdessä risteilijä "Kashiman" kanssa Wotjeen, Enewetakille ja Jaluitiin kotiuttaakseen japanilaiset sotilaat. Aluksen miehistöön kuului 25 upseeria, 10 erikoisupseeria, kuusi aliupseeria ja 369 miehistönjäsentä. Alus saapui 16. lokakuuta Wotjeen, jossa sille nousi 700 matkustajaa ennen lähtöä Eniwetokille. Alus saapui 3. marraskuuta Uragaan mukanaan Wotjelta nousseet 700 ja Jaluitin 311 matkustajaa. Se vastaanotti tarviketäydennyksen.


title: Hōshō (1921)

text: Alus siirrettiin 5. joulukuuta Hidachi Innoshimassa kuivatelakalle, jossa sen lentokannen etuosa poistettiin näkyvyyden parantamiseksi. Alus lähti 5. tammikuuta 1946 Kuresta Saekin kautta Wewakille. Alus poistettiin 16. elokuuta kotiutusalusten listalta ja se siirrettiin 31. elokuuta sisäasiainministeriölle. Alus poistettiin palveluksesta ja se romutettiin 1. toukokuuta 1947 mennessä Hitachi Zosenilla Sakurajimassa.


title: George Herbig

text: George Howard Herbig (2. tammikuuta 1920 – 12. lokakuuta 2013) oli yhdysvaltalainen tähtitieteilijä. Hän valmistui Kalifornian yliopistosta Berkeleyssä ja työskenteli Havaijin yliopiston Tähtitieteellisessä instituutissa.


title: George Herbig

text: Herbig tunnetaan parhaiten Herbigin–Haron kohteista. Hän ja Guillermo Haro olivat varhaisimpia tutkijoita, jotka perehtyivät kyseiseen aiheeseen yksityiskohtaisesti.


title: George Herbig

text: Asteroidi 11754 Herbig on nimetty George Herbigin mukaan. Hänelle myönnettiin Helen B. Warner -palkinto 1955 ja Bruce-mitali 1980. Hän oli Yhdysvaltain kansallisen tiedeakatemian jäsen vuodesta 1964 lähtien.


title: Aikka Hakala

text: Aikka Hakala on kahden suomalaismuusikon nimi:


title: Margaret Burbidge

text: Margaret Burbidge (s. 12. elokuuta 1919) on brittiläissyntyinen astrofyysikko. Hänelle myönnettiin vuonna 1977 Yhdysvaltain kansalaisuus.


title: Margaret Burbidge

text: Burbidge valmistui University College Londonista vuonna 1939. Hän on ollut vuodesta 1948 naimisissa tutkijakollegansa Geoffrey Burbidgen kanssa. Hänet valittiin vuonna 1978 Kansallisen tiedeakatemian jäseneksi. Asteroidi 5490 Burbidge on nimetty hänen mukaansa.


title: Margaret Burbidge

text: Burbidge oli ensimmäinen nainen joka toimi Kuninkaallisen observatorion johtajana Greenwichissä, Lontoossa. Hän on pyrkinyt edistämään naisten mahdollisuuksia luonnontieteellisillä aloilla.


title: Margaret Burbidge

text: Burbidge on voittanut Helen B. Warner -palkinnon miehensä kanssa 1959, Bruce-mitalin itsenäisesti 1982, National Medal of Sciencen 1985 ja Royal Astronomical Societyn kultamitalin miehensä kanssa 2005.


title: Dragan Pejić

text: Dragan Pejić (s. 6. syyskuuta 1976 Užice, Serbia, Jugoslavia) on serbialainen jalkapalloilija ja jalkapallovalmentaja, joka toimii Nelosessa pelaavan Oulaisten Huiman päävalmentajana. Pelipaikaltaan hän on hyökkääjä.


title: Dragan Pejić

text: Kaudella 2006 Pejić pelasi Ykkösessä AC Oulun riveissä ja oli 15 maalillaan sarjan kolmanneksi paras maalintekijä. Tätä ennen hän oli pelannut Serbia ja Montenegron pääsarjassa, AC Ouluun hän siirtyi kotimaansa FK Javor Ivancijasta.


title: Geoffrey Burbidge

text: Geoffrey Ronald Burbidge (24. syyskuuta 1925 – 26. tammikuuta 2010) oli brittiläis-yhdysvaltalainen tähtitieteilijä.


title: Geoffrey Burbidge

text: Burbidge oli tutkija Margaret Burbidgen aviomies ja Kalifornian yliopiston fysiikan professori San Diegossa. Hän toimi Kitt Peak National Observatoryn johtajana vuosina 1978–1984.


title: Geoffrey Burbidge

text: Burbidge voitti Helen B. Warner -palkinnon vaimonsa kanssa 1959, Bruce-mitalin itsenäisesti 1999 ja Royal Astronomical Societyn kultamitalin 2005. Hänen mukaansa on nimetty asteroidi 11753 Geoffburbidge.


title: Kapfenburgin linna

text: Kapfenburgin linna () on linna Lauchheimin pikkukaupungissa Baden-Württembergissä, Saksassa.


title: Kapfenburgin linna

text: Kapfenburgin linnan perustamisajankohta on tuntematon. Varhaisin maininta siitä on peräisin vuodelta 1164. Linna kuului alun perin Grunbergin suvulle, mutta siirtyi 1300-luvun ensimmäisellä puoliskolla Oettingenin kreivien haltuun. Vuonna 1364 Oettingenit myivät omaisuutensa alueella Saksalaiselle ritarikunnalle.


title: Kapfenburgin linna

text: Johann Eustach von Westernachin hallintokaudella linnaan rakennettiin hänen mukaansa nimetty eteläsiipi. Nykyisen ulkonäkönsä linna sai vapaaherra Karl Heinrich von Hornsteinin aikana 1700-luvulla, suunnittelijoina arkkitehdit Franz Keller ja Franz Joseph Roth.


title: Kapfenburgin linna

text: Sekularisaation myötä vuosina 1805–1806 linna päätyi Württembergin hallintaan. Vuoteen 1807 saakka linnassa asui Württembergin kuninkaan Fredrikin poika Paul. Linnan kunnostutti Baden-Württembergin osavaltio vuosina 1957–1962 ja 1971–1972.


title: Filosofiset aikakausjulkaisut

text: Filosofisia aikakausjulkaisuja eli filosofiaa käsitteleviä tiedejulkaisuja on ilmestynyt laajemmin 1800-luvun jälkimmäiseltä puoliskolta saakka. Niiden kulta-aikaa ovat olleet erityisesti vuodet 1890–1960. Nykyisin julkaisut toimivat usein ennen kaikkea nousevien filosofien julkaisuareenana.


title: Filosofiset aikakausjulkaisut

text: Ensimmäisiä tieteellisiä aikakausjulkaisuja alettiin julkaista 1600-luvulla. Näihin lukeutuvat "Journal des savants" (1655) ja "Acta eruditorum" (1682). Myös Royal Society ("Philosophical Transactions of the Royal Society", 1665) ja Ranskan akatemia alkoivat julkaista omia julkaisujaan pian perustamisensa jälkeen.


title: Filosofiset aikakausjulkaisut

text: Ensimmäisiä varsinaisia filosofisia julkaisuja olivat William Torrey Harrisin perustama "Journal of Speculative Philosophy" (1867–1893), Alexander Bainin perustama "Mind" (1876–), Théodule Ribotin perustama "Revue philosophique" (1876–) sekä Ludwig Steinin perustama "Archiv für Geschichte der Philosophie" (1888–). Hieman myöhemmin alkoivat ilmestyä "Monist" (1888–), "Ethics" (1890–), "Proceedings of the Aristotelian Society" (1891–), "Philosophical Review" (1892–), "Revue de métaphysique et de morale" (1893–) ja "Kant-Studien" (1896–).


title: Filosofiset aikakausjulkaisut

text: 1900-luvulla perustetuista julkaisuista merkittävimpiä ovat "Journal of Philosophy" (1904), "Philosophy" (1926), Wienin piirin "Erkenntnis" (1930–1940), "The Journal of Symbolic Logic" (1936–) ja "Review of Metaphysics" (1947–).


title: Filosofiset aikakausjulkaisut

text: Merkittävimmät suomalaiset filosofiset aikakausjulkaisut ovat olleet Suomen filosofisen yhdistyksen vuosikirjat "Ajatus" (1926–) ja "Acta Philosophica Fennica" (1935–), sekä filosofinen aikakauslehti "Niin & näin" (1994–). Filosofiaa on julkaistu myös "Königsberg"-lehdessä (1996/97). Filosofisina keskustelufoorumeina ovat toimineet myös mm. "Ateneum", "Aika", "Euterpe" (1901–1905), "Finsk Tidskrift" (1876–), "Genesis", "Nykyaika" (1898–1899), "Teologinen aikakauskirja", "Valvoja" (1881–) ja "Vartija" (1888–).


title: Allan Sandage

text: Allan Rex Sandage (18. kesäkuuta 1926 – 13. marraskuuta 2010) oli yhdysvaltalainen tähtitieteilijä. Hän sai opetusta Edwin Hubblelta ja valmistui Illinois'n yliopistosta sekä California Institute of Technologysta.


title: Allan Sandage

text: Sandage tunnetaan ensisijaisesti hänen galaksien etäisyyksiä ja Hubblen vakion arvon havaintoihin perustuvaa määrittämistä koskevista töistään. Sandage oli myös eräs ensimmäisiä kvasaarien tutkijoita. Kosmologisen tutkimuksen ohessa hän myös löysi (96155) 1973 HA -nimisen asteroidin.


title: Allan Sandage

text: Sandage aloitti työnsä Palomarin observatoriossa. Hän oli 1950-luvulta lähtien kansainvälisesti huomattava tutkija ja julkaisi uransa aikana yli 500 tieteellistä artikkelia. Sandagelle myönnettiin muun muassa Helen B. Warner -palkinto (1957), Eddington-mitali (1963), Royal Astronomical Societyn kultamitali (1967), National Medal of Science (1970), Bruce-mitali (1975) ja Crafoord-palkinto (1991). Lisäksi asteroidi 9963 Sandage on nimetty hänen kunniakseen.


title: Allan Sandage

text: Sandage kääntyi 60-vuotiaana kristinuskoon. Hän ei pitänyt tätä ristiriitaisena hänen tieteellisen elämäntyönsä kanssa. Sandage menehtyi haimasyöpään.


title: Muixeranga

text: Muixeranga (valenciaksi ) on nimitys Valenciasta peräisin olevalle tanssi- ja ihmistorniperinteelle, joka on säilynyt pääasiassa Ribera Altan piirikuntaan kuuluvassa Algemesíssa. Muixeranga-ryhmiä löytyy myös joiltakin muilta Valencian paikkakunnilta.


title: Muixeranga

text: Muixeranga ei ole pelkkä tanssi- ja taidenäytös, sillä se liittyy olennaisesti vuosittaiseen "Pelastuksen Jumalan äidin juhlaan" (les Festes de la Mare de Déu de la Salut) ja sen juhlakulkueeseen. Juhlaa vietetään Algemesíssa 7. ja 8. syyskuuta.


title: Muixeranga

text: Uskonnollisen merkityksensä kautta muixeranga eroaa muista Katalonian ihmistorniperinteistä. Lisäksi muixerangassa tornin korkeutta tärkeämpi tekijä on tornin tanssi. Usein esitetyn teorian mukaan sekä muixeranga että muut ihmistornit ("castells") ovat kehittyneet vanhemmasta moixiganga-perinteestä. Kuitenkin vain muixerangassa on säilynyt alkuperäinen uskonnollinen ajatus ja tornien liikkuvuus. Nykyään muiden tornien ainoana tarkoituksena on ulottua niin korkealle kuin mahdollista.


title: Pan Am Cosmobox

text: Pan Am Cosmobox on suomalaisen muusikon Janne Louhivuoren neljäs sooloalbumi. Se julkaistiin vuonna 2001.


title: Pan Am Cosmobox

text: Kaikki kappaleet säveltänyt ja sovittanut Janne Louhivuori.


title: Britton Chance

text:
Britton Chance (24. heinäkuuta 1913 – 16. marraskuuta 2010) oli yhdysvaltalainen tutkija ja purjehtija. Hän voitti kultaa kesäolympialaisissa 1952 Helsingissä.
Chance valmistui Pennsylvanian yliopistosta vuonna 1940 ja myöhemmin Cambridgesta. Hänet palkittiin National Medal of Sciencella vuonna 1974, ja hän oli Kansallisen tiedeakatemian jäsen vuodesta 1954. Hän oli lisäksi Royal Societyn ulkomaalaisjäsen vuodesta 1981.


title: Britton Chance

text: Chance oli Pennsylvanian yliopiston biofysiikan emeritusprofessori. Hän tuli tunnetuksi muun muassa hänen infrapunavalon käyttöä käsittelevistä tutkimuksistaan.


title: Britton Chance

text: Toisen maailmansodan aikana hän työskenteli Radiation Laboratoryssa Massachusetts Institute of Technologyssa.


title: Yin ’n’ Twang

text: Yin ’n’ Twang on suomalaismuusikko Janne Louhivuoren viides sooloalbumi. Se julkaistiin 18. marraskuuta 2009.


title: Yin ’n’ Twang

text: Kaikki kappaleet kirjoittanut Janne Louhivuori.


title: Peristyyli

text: Peristyyli ( ’pylväiden ympäröimä’, ) on kreikkalaisessa ja roomalaisessa arkkitehtuurissa pylväiden ympäröimä, reunoilta katettu, mutta keskeltä avoin sisäpiha, jossa voi olla puutarha tai vesiallas. Roomalaisessa yksityistalossa, domuksessa, peristyyli sijaitsi talon takaosassa "atriumin" ja "tablinumin" takana. Sanaa käytetään myös puhuttaessa käsitteen syntymistä varhaisempien kulttuurien vastaavista, kuten egyptiläisen temppelin pylväshalleista.


title: Peristyyli

text: Peristyyli on laajentunut tarkoittamaan myös pylväiden ympäröimää osaa mistä tahansa huoneesta tai rakennuksesta. Keskiajalla peristyylistä kehittyi "luostari" (, suljettu) eli "luostaripiha", joista luostarit ovat saaneet nimensä.


title: Splash Damage

text: Splash Damage on englantilainen pelitalo, joka on erikoistunut verkkomoninpeleihin. Splash Damagen tunnetuin peli lienee "" ja vuonna 2007 julkaistu "", joka on jatkoa "Quake"-pelisarjalle. Yhtiön tuorein julkaisu on vuonna 2016 julkaistu Gears of War 4.


title: Splash Damage

text: Splash Damagen perusti vuonna 2001 tunnettujen pelimodifikaatioiden, kuten Quake 3 Fortressin, tekijät. Tehtyään jonkin aikaa modifikaatioita, Splash Damage alkoi tehdä yhteistyötä id Softwaren ja Activisionin kanssa. Yhtiöt alkoivat kehittää lisäosaa "Return to Castle Wolfensteinille", joka kuitenkin myöhemmin julkaistiin ilmaiseksi itsenäisenä pelinä.


title: Arthur Kornberg

text: Arthur Kornberg (3. maaliskuuta 1918 – 26. lokakuuta 2007) oli yhdysvaltalainen biokemisti. Hän sai vuonna 1959 yhdessä Severo Ochoan kanssa Nobelin lääketieteen palkinnon tutkimuksistaan DNA-synteesin alalla.


title: Arthur Kornberg

text: Kornberg syntyi New Yorkissa, johon hänen vanhempansa Joseph ja Lena olivat muuttaneet Galitsiasta. Hän opiskeli ensin Abraham Lincoln High Schoolissa ja sitten City Collegessa, josta hän valmistui vuonna 1937, sekä Rochesterin yliopistossa, josta hän sai lääketieteen tohtorin arvon vuonna 1941.


title: Arthur Kornberg

text: Kornbergilla oli kohonnut veren bilirubiinitaso eli Gilbertin oireyhtymä, joka aiheuttaa lievää keltaisuutta iholla. Lääkäriksi opiskellessaan hän teki opiskelutovereidensa parissa tutkimuksen vaivan yleisyydestä, ja tulokset julkaistiin hänen ensimmäisessä julkaisussaan 1942.